recursal/SuperWikiNEXT-32B huggingface dataset:
中大碼頭
**中大碼頭**（粵拼：zung1 daai6 maa5 tau4），之前嗌過**康樂碼頭**（粵拼：hong1 lok6 maa5 tau4），係廣州一個客運碼頭，喺海珠區濱江東路嘅中山大學嘅北門廣場嗰度。

史
-

之前呢個碼頭唔係嗌呢個名，而係嗌「康樂碼頭」。而「中大碼頭」嘅名喺1952年先至改咗上去嘅。喺民國時期，孫中山坐過船三次嚟呢度登陸，跟住去嶺南大學（而家係中山大學）入面演講嘅。喺以前，有好多有志氣嘅青年學生就喺呢個碼頭坐船，之後北上去參加革命。而家嘅中大碼頭係2002年嗰陣裝修咗中大北門之後先至出嘅版。

之前嘅水上巴士S2綫嘅總站係嚟到呢度就返轉頭，但係到咗2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。而合併咗之後嘅路線就延長到而家嘅廣州塔嗰邊，改變咗之前水上巴士S2綫嘅東邊總站歷史。

航綫
--

 

|  |  |  |
| --- | --- | --- |
| 上一站 | 廣州水上巴士 | 下一站 |
| 大元帥府芳村← | **中大**S2線 | 廣州塔→總站 |
|

附近嘅景區同建築
--------

* 中山大學北門廣場
* 黃金海岸水上樂園
* 中山大學
* 金海灣
* 高雅灣

註同攷
---

註
1. 1 2  2018年11月10號，水巴S2綫又向東延長到海心沙碼頭嗰邊停。

攷

1. ↑  见证广州历史变迁的八大古码头
2. ↑  芳村到廣州塔 坐船將可直達[*失咗效嘅鏈*] 南方網
**愛情犀利哥**（韓文：**미우나 고우나**；英文：***Likable or Not***）係韓國KBS電視台喺2007年9月3號至2008年5月2號首播嘅日日連續劇，由趙東赫、韓智慧、金智錫、劉仁英、李英恩、金燦宇等演出。2010年6月4號起每晚喺香港時間晚上8點至9點半喺香港亞洲電視高清亞洲台同本港台播出。

簡介
--

* 電視台：KBS（1TV）
* 首　播：2007年9月3號至2008年5月2號
* 時　段：韓國時間逢星期一至五，夜晚8時25分
* 導　演：李德健
* 編　劇：金思敬、白英淑
* 主　演：趙東赫、韓智慧、金智錫、柳仁英、李令恩、金燦宇
* 集　數：172

人物介紹
----

* **趙東赫 飾 羅善宰**

美國名牌大學畢業，返韓國做股票經紀。
* **韓智慧 飾 羅丹風**

韓國大型食品公司嘅職員，啱啱升咗組長，係善宰個妹。張言雨前女友，姜白虎老婆
* **金智錫 飾 姜白虎**

畢業後無所事事，亂咁信人而俾人呃，連佢阿媽嘅積蓄都俾人呃埋。鳳琇雅嘅阿哥。
* **柳仁英 飾 鳳琇雅**

韓國大型食品公司嘅太子女，喺巴黎讀書，趁住假期返韓國。嫁羅善宰後離婚，鍾意發細路女脾氣。
* **李令恩 飾 黃智瑛**

寵物醫生，以前同善宰交往，姑姐係白虎嘅舅母。
* **金燦宇 飾 吳達言**

白虎嘅舅父，老婆黃鎂愛唔理佢同個仔，返外家，結果同佢同事蘇娜（Eva P飾）拉埋天窗。
* **李智英 飾 黃鎂愛**

吳達言嘅前妻，姜白虎嘅舅母，黃智瑛嘅姑姐，有個五歲嘅仔。幫智瑛為善宰出氣收善宰阿媽嘅掟煲費重使埋。
* **李重文 飾 張言雨**
**重力加速度**係一樣嘢喺受到重力嘅作用下所具有嘅加速度。假設一個質量係 {\displaystyle m\,} 嘅質點同埋一個質量係 {\displaystyle M\,} 嘅均勻球體嘅距離係 {\displaystyle r\,} 嘅時候，質量所受到嘅重力大細係：

{\displaystyle F=G{\frac {Mm}{r^{2}}}}
其中 {\displaystyle G\,} 係萬有引力常數。根據牛頓第二定律可以知道：

{\displaystyle F=ma\_{g}\,}
而家得到重力加速度係：

{\displaystyle a\_{g}=G{\frac {M}{r^{2}}}}

地球表面嘅重力加速度
----------

喺地球表面附近，一個質點嘅自由落體加速度{\displaystyle g\,}同埋佢嘅重力加速度{\displaystyle a\,}稍為有啲唔同，一個質點嘅重量{\displaystyle mg\,}同埋佢所受嘅重力（即係地球萬有引力）都有唔同，原因係地球識得自轉。如果考慮到地球嘅自轉，咁樣：

{\displaystyle mg=ma-mw^{2}R\,}
呢度嘅{\displaystyle mg\,}係測量出嚟嘅重量，{\displaystyle ma\,}係重力嘅大細，重有{\displaystyle w^{2}R\,}係向心力加速度。可以得到：

{\displaystyle g=a-w^{2}R\,}
以上式子中嘅減法係矢量相減。自由落體加速度實際上係細過重力加速度嘅，方向亦都有啲區別，喺赤道上喺相差最多㗎啦，但係由於地球半徑同埋自轉週期嘅關係，兩者大約淨係相差{\displaystyle 0.034m/s^{2}\,}，因此喺日常計數嘅時候，重量同埋重力之間嘅差異可以唔理。

地球表面附近嘅所有物體下降嗰時嘅加速度係介乎{\displaystyle 9.78m/s^{2}\,}同埋{\displaystyle 9.83m/s^{2}\,}之間，差別取決於緯度等等嘅因素（赤道嘅加速度最細，南、北極最大），國際訂落嚟嘅標準重力加速度係{\displaystyle 9.80665m/s^{2}\,} ({\displaystyle 32.1740486ft/s^{2}\,})（通常用{\displaystyle 9.81m/s^{2}\,}、{\displaystyle 9.8m/s^{2}\,}或者{\displaystyle 10m/s^{2}\,}嚟計數）。

睇埋
--

* 牛頓運動定律
呢個人物係用緊西班牙人名：首姓或者父姓（即老豆個姓）係「波旁」，次姓或者母姓（即阿媽個父姓）係「達派維」。
波旁公爵阿方素，1963年攝
**安茹同加的士公爵阿方素**（西班牙文：Alfonso, duque de Cádiz y Anjou，1936年4月20號—1989年1月30號），另有銜頭西班牙大公、波旁公爵，全名**阿方素·凱瑂·馬西利奧·曼紐·域托·馬利亞·德·波旁ー達派維**（西班牙文：Alfonso Jaime Marcelino Manuel Víctor María de Borbón y Dampierre），係波旁王朝成員，西班牙王子凱瑂大仔、國王阿方素十三世嘅長子嫡孫。另外佢亦畀法國正統派擁立做佢哋嘅國王，稱號係「**阿豐斯二世**」（法文：Alphonse II）。

阿方素響羅馬出世，係凱瑂同第一任老婆嘅大仔，有一個細佬岡薩洛。因為1931年西班牙第二共和國嘅成立，令到王室走佬去外國，自然阿方素亦響外國出世。

1941年，阿方素同一家人到瑞士去睇阿嫲維多利亞·燕拿。響呢度，佢同細佬都畀人送去聖ー若聖書院（即後嚟嘅Villa St. Jean International School）。

本身王位繼承人係大伯阿方素。大伯自細身體唔好，患有血友病，所以一直好少代表王室公開同人民見面，但始終王儲就係佢。直至1933年，大伯因為要同平民結婚，所以放棄王位繼承權。老豆凱瑂作為國王二仔，本身係要繼承呢個位，但由於佢耳聾，所以被迫放棄自身同埋後人對西班牙王位嘅要求。最後由叔叔環王子繼承。

響西班牙內戰之後，長槍黨領袖佛朗哥坐上最高領導人個位。而佢響1947年宣佈恢復王室。1949年，凱瑂話自己對西班牙王位有繼承權，推翻自己響1935年嘅決定。由於佛朗哥同王位繼承人環王子關係一直都唔好，所以響1952年，凱瑂畀阿仔阿方素返西班牙讀書。最初阿方素響德烏斯托大學讀法律，1955年到Centro de Estudios大學讀書。

佛朗哥同環王子關係持續變差，令到佛朗哥想換接班人。當時佢考慮過兩位候選人：一係加的士公爵阿方素，二係環卡洛斯。呢點響西班牙王室引發好大爭議。去到1964年，佛朗哥認為環卡洛斯係最好嘅接班人；但如果環卡洛斯做啲好過火嘅嘢，佢將會任命阿方素做接班人。1969年，當佛朗哥任命環卡洛斯做西班牙王子嗰陣，阿方素同意咗，又派人去巴黎，叫佢老豆唔好出嚟反對。

1975年3月，佢老豆死咗之後，阿方素繼位成法國正統派國王（未畀政府承認），佢嘅支持者叫佢做「**阿豐斯二世**」。同年8月，佢做咗安茹公爵。

由1977年至1984年，佢出任西班牙滑雪聯合會主席；而1984年去到1989年，佢就係西班牙奧委會主席。

1989年1月30號，佢響美國哥羅拉度州滑雪出意外死咗，終年52歲。

屋企
--

1972年，佢同佛朗哥個孫女第二代佛朗哥公爵卡雯·馬天尼斯ー波迪烏·佛朗哥結婚，有兩個仔：

* 波旁公爵法蘭西斯高·西西利奧·德波旁ー馬天尼斯-波迪烏
* 路易·阿方素·德波旁

1982年，佢同卡雯離婚。而兩個仔嘅監護權就畀咗阿方素。

1984年，佢同兩個仔滑完雪之後返屋企，點知響路上炒車，大仔法蘭西斯高當場死咗；細仔路易住院一個月，而阿方素本人亦因為呢場車禍而做咗六次手術。

|  |  |
| --- | --- |
|  | 呢篇同人物傳記相關係楔位文。歡迎幫維基百科擴寫佢。睇 • 論 • 改 • 歷 |
搞清楚 **廣州市南武中學**喺1954～1968年嗌過**廣州市第19中學**。

---

**廣州市第19中學**係中國廣東廣州冇咗嘅公辦中學，1968年開辦，2003年同廣州市第5中學合併而消失，原先有兩個校區，分別喺海珠區南村路（同福東路入去150m到）同埋金碧花園小區入面。

史
-

間嘢喺1968年成立，初期係間完全中學，1981年取消高中部兼改辦成獨立嘅初中部。期間亦都試過做廣州市籃球傳統學校，曾經喺1996、1998年攞過廣州市中學生籃球比賽嘅初中組冠軍。不過好景唔長，由於海珠區教育部門要解決嗰時太多蔴雀學校嘅問題，宣佈喺2003年9月同五中合併，原先喺2001、2002年入讀19中啲學生搬到金碧花園校區入面繼續讀書直到2004、2005年嘅初中畢業為止。

雖然東校區隨住2002年入讀啲新生畢業之後轉咗畀五中用，但西校區喺2005年9月交咗畀廣州市實驗技工學校做技校用途直到2012年7月搬到從化神崗一帶而撤出，原先19中嘅用地畀返五中兼喺2013年8月拆咗。

睇埋
--

* 廣州市第5中學
* 廣州市實驗技工學校

攷
-

1. ↑  广州市第十九中学 搜学网
2. ↑  〈面积大了学位多了 海珠出尽法宝改造麻雀学校〉. 《南方網》. 搜狐. 2004-11-23.
3. ↑  睇下街景圖：2012年6月 互聯網檔案館嘅歸檔，歸檔日期2015年3月31號，.2014年8月 互聯網檔案館嘅歸檔，歸檔日期2015年3月31號，.。求先呢兩張就好明顯睇得出：2012年嗰時嘅學校重喺度，但係2014年就冇咗。
搞清楚 呢篇嘢講嘅係廣州荔灣嘅榮華樓。
* 想搵香港元朗嘅榮華樓，請睇「**榮華樓 (香港)**」。
* 想搵香港灣仔嘅榮華樓，請睇「**大榮華酒樓**」。

**榮華樓**（注意「華」字有變音，粵拼：wing4 waa2 lau4）係中國廣東省廣州市嘅一間好出名嘅老字號酒樓，喺荔灣區龍津東路708—712號，龍錦大廈對面。呢間酒樓喺1876年開業，雖然話佢係廣州入面比較少見到超過1個世紀都重響度嘅其中一間老字號茶樓，但佢唔係文物保護單位。呢間酒樓比而家有嘅老字號酒樓——蓮香樓同陶陶居重要開得早。

史
-

呢間酒樓最先喺1876年嘅西關地區，龍津東路嗰邊開業，嗰時間樓重係一棟磚木結構嘅樓。到咗1936年嘅榮華樓60週年慶典嗰陣，就改成2層高嘅鋼筋石屎樓宇；中華人民共和國建立政權後嘅1956年2月，因為當局嘅公私合營而被充公。喺1960—1968年（尤其係文革時期嘅破四舊嗰陣）試過2樓嗰邊唔開，就搞咗西區商業局飲食服務管理部嘅辦公地區，嗰時凈係得返地下嗰邊搞茶飯市。而文革時期，呢間舖頭都裝修咗好幾次，搞到之前古色古香嘅風格都冇咗，變成係新時代嘅裝飾。嗰時嘅榮華茶樓，四邊牆都髹咗白色，而地下大廳同2樓都擺嗮大圓台，而方台係屬於散座，甚至唔整卡位嚟搞到個廳好大、好光、甚至係空氣流通噉。到咗1978年，榮華樓恢復咗生產佢哋嘅傳統月餅，重搞咗「榮華富貴月」出嚟而俾街坊歡迎咗佢。

到咗1983年，榮華樓又重新調整咗廳堂嘅佈置，重恢復咗宵夜夜市（21:00—00:00）。而經營方面都搞咗好多唔同嘅嘢出嚟，價錢都好平，有好多種燒賣同煲仔系列、生滾粥品、各式小炒等，重恢復咗「問位點茶」，所以生意好旺。1985年就整大咗個二樓橫廳，就將原嚟放雜物嘅空木樓改成廳房（而家嘅牡丹廳）嘅同時重加開咗間餅屋。

喺1993年，榮華樓再裝修，從之前嘅2層樓加到4層樓，重整咗10幾間有冷氣、卡拉OK嘅廳房出嚟。到咗1994年1月23號，榮華樓重新開業。

2013年8月26號突然停業，嗰時唔少市民估佢係執笠。卒之喺2014年1月份重新開返。

2015年8月20號，消失咗2年嘅粵曲喺榮華樓重新出現返，但位置變咗喺酒樓嘅3樓。

2016年11月16號，廣州市人民政府正式宣佈將呢間嘢列為歷史建築。

註
-

1. ↑  〈百年老字号荣华楼再闻粤曲声〉. 羊城晚报 （A11版）. 2015-08-21. 原著喺2015-08-21歸檔. 喺2015-08-22搵到.
2. ↑  〈荣华楼入围历史建筑〉. 《廣州日報》. 2016-11-16.`{{cite news}}`: CS1 maint: url-status (link)

攷
-

* 广州荣华楼停业 沉寂待重生？ 大洋網 2013-08-08
* 荣华楼旧事 21CN 2013-12-06
學校合併前嘅正門同校徽
**廣州市第25中學**係中國廣東省廣州市一間冇咗嘅完全中學，喺越秀區文德路19號。學校喺2009年同13中合併後消失咗，今日原址係文德南路小學嘅一部分。

史
-

|  |
| --- |
| 廣州25中停辦前，用過嘅夏裝校服品種。 |
|  |  |

其實呢間學校之前係1925年起嘅廣東大埔同鄉會。喺抗日戰爭嗰陣就變咗廣東省女子師範學校，1945年日本投降之後改名做「華南中學」。喺中華人民共和國成立咗之後無耐，再改名做「萬川中學」同「廣州市第十三中學分教處」；1955年正式改名做「廣州市第廿五中學」。

1985年，呢間學校嘅高中部同廣州市紡織工業局一齊搞咗間廣州市紡織職業高中。喺1991年，由於呢間學校嘅高中部分咗畀職中嗰頭，所以高中部改名做「廣州市第二服裝職業高級中學」，而初中校區繼續係叫「廣州市第廿五中學」。

廣州市第二服裝職業高級中學喺2002年停辦。2009年，越秀區教育局整合教育資源，將廣州市第廿五中學併入13中，「廣州市第廿五中學」嘅校名成為歷史。

睇埋
--

* 廣州市第13中學
* 文德南路小學

攷
-

* 广州市第二十五中学 互动百科
* 广州市第十三中学（含原13中、39中、25中）校友理事会成立公告 广州市第十三中学
* 我曾经也是广州市二十五中的学生（转） 【人人分享-人人网】
《**大漢和辭典**》，係世界上最大型嘅漢和辭典，由大修館書店出版，字典嘅主編諸橋轍次使咗幾十年時間先完成。

介紹
--

本辭典收錄咗五萬個漢字、53萬條辭彙，當中包括來自《詩經》、《論語》、《孟子》、《老子》、《莊子》等等傳統經典，同埋由古代至現代書籍入面見到嘅大量熟語。辭典亦收錄咗一萬篆字。大修館嘅官方網站話，佢係世界上最大型嘅漢和辭典。初版時，辭典內文部份有12卷，另外附上一索引卷，合共有13卷。修訂第二版時，追加咗一卷「語彙索引」同埋一卷「補卷」，而家全書合共15卷。

歷史
--

喺本辭典面世前，主流字書如《康熙字典》等等，主要淨係解釋單字，好少闡述兩字或以上構成嘅詞語，後來先至有類似《辭源》噉樣專門解釋詞語嘅字書。諸橋轍次藉住喺1917年間留學中國嘅經驗，佢深感有必要編撰網羅單字同詞彙解說嘅字書，萌生咗編撰《大漢和辭典》嘅念頭。

1925年，大修館書店創業者鈴木一平希望能夠出版詳實過以往漢和辭典幾倍嘅新辭典。佢搵咗當時任敎大東文化學院嘅諸橋。諸橋開始計劃出版工作，好快佢就知道工程浩大。鈴木就表示會支持出版到底。1927年6月，諸橋同大修館間簽訂咗出版合同，開始梳理字詞同埋撰寫詞條內容。1935年完成咗「最終原稿」。之後佢又花咗兩年幾時間校正「最終原稿」，並且喺1941年完成七校、八校，畀出版社刊排佢嘅加筆補正稿。

但跟住落嚟，本辭典嘅出版可謂困難重重。當時正值二戰，由1943年開始發行咗頭3卷之後，發行所連同辭典嘅活字木印版喺1945年2月25日畀火燒晒。同年，日本戰敗。戰後諸橋轍次喺兩間藏書所「靜嘉堂文庫」同「甲州山奧」度，買番佢全卷15000頁嘅校正殘本，同佢嘅大仔、二仔一齊繼續編撰，三仔就喺完成大學之後先返嚟幫手。期間諸橋轍次又患上咗白內障，幾乎失明。戰後，日本又缺乏製作木板活字印刷嘅工匠，令辭典原稿難以付梓。好彩後來得到石井茂吉用當時嘅新技術照相排版植字（写真植字）嚟度製版。1955年11月，距離提案30年，重新製版嘅《大漢和辭典》第1卷正式發行。直至1960年，終於將全部13卷發行完畢。

諸橋喺編撰同埋出版過程中，得到好多人協助，先可以令辭書順利出版，包括喺二戰後隔年相繼辭世嘅川又武、渡邊實一、真下保爾、佐佐木新二郎四位友人，同埋近藤正治、小林信明、渡邊末吾、鎌田正、米山寅太郎等等好多人嘅幫助。

字條詞條來源
------

### 漢字

本辭典嘅漢字，主要喺《康熙字典》、《中華大字典》、《說文解字注》、《說文通訓定聲》、《宋元以來俗字譜》等等來源收集，而且根據《康熙字典》嘅順序列出。爲解決部首檢字嘅問題，又附有索引卷（第13卷），方便用戶有效率檢字。

漢字嘅讀音，主要採用嘅唔係《廣韻》，而係《集韻》。至於日語讀音，音訓以歷史假名遣記錄，常用字嘅現代官話讀音就以注音符號同威妥瑪拼音標示。解析漢字字源嘅篆文主要來自《說文解字》。

本辭典編寫於1930年代，當時甲骨文文字學同埋音韻學冇而家咁發達，因此書中部份漢字嘅音韻同字源說明，會稍爲依從舊說，譬如「東」字，今日主流講法係根據甲骨文解釋成索囊之形，但本辭典仍然用篆書「木中有日」嘅理據重構說法。 

### 字嘅來源

根據本辭典嘅說明，啲漢字嘅來源包括下列文本：

《爾雅》、《方言》、《廣雅》、《說文解字注》、《說文長箋》、《釋名》、《經典釋文》、《一切經音義》、《干祿字書》、《余文》、《玉篇》、《川篇》、《類篇》、《海篇》、《篇海類篇》、《篇海》、《篇海大成》、《奚韻》、《篇韻》、《廣韻》、《集韻》、《五音集韻》、《五音篇海》、《龍龕手鑑》、《搜真玉鏡》、《本草綱目》、《通志》、《通志略》、《六書略》、《詩經》、《字彙》、《字彙補》、《正字通》、《康熙字典》、《宋元以來俗字譜》、《中華大字典》、《辭海》、《新撰字鏡》、《和名類聚抄》、《類聚名義抄》、《節用集》、《異體字辨》、《和漢三才圖會》、《和字正俗通》

但亦可能有啲來源冇列出嚟。

### 詞彙

書中嘅詞彙主要由《佩文韻府》、《駢字類編》收集，並且喺四書五經、《周禮》、《儀禮》、《左傳》、《史記》、《漢書》、《後漢書》、《三國志》，仲有《管子》、《荀子》、《韓非子》等諸子，《文選》、《楚辭》、晉唐小說、《水滸傳》、《紅樓夢》、元曲等戲曲，或者《漢籍解題》、《中國人名大辭典》、《中國古今地名大辭典》、《讀史方輿紀要》、《典海》、《事物異名錄》、《海錄碎事》、《淵鑑類函》、《古今圖書集成》、《本草綱目》、《明律》、《大清會典》、《佛教大辭典》、《三才圖會》、《新撰支那時文辭典》等等嘅工具書入面收集同埋引用。同時亦都喺呢啲文獻中引用咗不少插圖。結果共收集得53萬詞彙，超過2800幅插圖。

參考
--

1. ↑  橋本行博『「大漢和辞典」編纂資料としての「新撰支那時文辞典」』（花園大学文学部研究紀要）

出面網頁
----

* 大修館書店：《大漢和辭典》紀念室、15卷增補版、數碼版
* 諸橋轍次紀念館
* 漢字數據庫計劃

| * 睇
* 傾
* 改
中文辭書 |
| --- |
| 前近代 | 

|  |  |
| --- | --- |
| 字典 | 
* 說文解字
* 玉篇
* 干祿字書
* 類篇
* 龍龕手鑑
* 五音篇海
* 字彙
* 字彙補
* 正字通
* 康熙字典
* 新撰字鏡
* 類聚名義抄
* 異體字辯
* 和字正俗通

 |
| 訓詁 | 
* 爾雅
* 小爾雅
* 廣雅
* 埤雅
* 方言
* 釋名

 |
| 韻書 | 

|  |  |
| --- | --- |
| 中古音 | 
* 切韻
* 唐韻
* 廣韻
* 集韻
* 五音集韻

 |
| 近古官話及科舉詩韻 | 
* 蒙古字韻
* 中原音韻
* 洪武正韻
* 禮部韻略
* 平水韻
* 古今韻會舉要
* 佩文韻府

 |
| 地方韻書 | 
* 分韻撮要（粵語）
* 戚林八音（閩東語）

 |

 |

 |
| 現當代 | 

|  |  |
| --- | --- |
| 字典 | 
* 宋元以來俗字譜
* 新華字典
* 中華大字典
* 漢語大字典
* 中華字海

 |
| 辭書 | 

|  |  |
| --- | --- |
| 標準書面 | 
* 辭源
* 辭海
* 現代漢語詞典
* 漢語大詞典
* 現代漢語規範詞典
* 新華詞典
* 教育部國語辭典
* 國語活用辭典

 |
| 方言及域外 | 
* 現代漢語方言大詞典
* 廣州音字典
* 廣州話正音字典
* 大漢和辭典

 |

 |

 |
| 佚書 | 

|  |
| --- |
| 
* 字林
* 捜真玉鏡
* 川篇
* 餘文

 |

 |
伏見宮 博恭王
**伏見宮博恭王**（日文：ふしみのみや ひろやすおう*Fushimi Hiroyasu*，1875年10月16號—1946年8月16號）係伏見宮第二十五代當主，同時係元帥海軍大將。原名**愛賢**（日文：なるかた ），花名「長面君」。

經歷
--

佢係伏見宮貞愛親王大仔，但係因為佢係庶出，而細佬邦芳就係正室所生，所以佢唔可以繼承伏見宮。咁啱，華頂宮博經親王嘅獨仔博厚突然死咗，一下子華頂宮就冇咗繼承人，所以佢就畀人派去做華頂宮繼承人。後嚟，由正室所生嘅細佬邦芳身體轉差，而另一個細佬昭德又早死，所以佢響1904年以貞愛親王大仔嘅身份回歸伏見宮，改名叫**博恭**。

佢曾經參加日俄戰爭黃海海戰，做聯合艦隊旗艦三笠號嘅分隊長，不過佢響爾場仗入面受咗輕傷。響1910年，佢先後做朝日號、伊吹號大佐艦長、橫須橫鎮守府少將艦隊司令官、海軍大學校長、第二戰隊司令、第二艦隊中將司令同埋軍事參議官。響1922年以四十七歲之齡升上海軍大將，係當時日本海軍入面升得最快嘅軍人，連其他親王都冇佢升得咁快。

1923年，老豆貞愛親王死咗，佢正式繼承伏見宮當主一位。

響1924年，佢出任佐世保鎮守府司令長官（第22任）。1932年，佢接任海軍軍令部長同埋將官會議議員，重做埋元帥，係日本第一對元帥「父子檔」（老豆貞愛係陸軍元帥）。響1933年，佢接替谷口尚真，出任海軍軍令部總長。任內，佢同屬下永野修身一齊，積極強化日本海軍，重一直響度推動日德海軍合作。不過響1945年，日本海軍官制畀人廢除，佢冇嗮所有官職。

博恭王響1946年死咗，終年七十歲，伏見宮當主個位由佢個孫伏見宮博明王繼承。

屋企
--

老婆：德川經子（德川慶喜第九個女）

* 大仔：博義王
* 大女：恭子女王
* 二仔：博忠王
* 三仔：博信王
* 二女：敦子女王
* 三女：知子女王
* 細仔：博英王

拎
-

|
|  |
| 上一任**貞愛親王** | **伏見宮當主**1923年 - 1946年 | 下一任**博明王** |
| 上一任**博厚親王** | **華頂宮當主**1923年 - 1946年 | 下一任**博忠王** |

|
|  |
| 上一任**谷口尚真** | **海軍軍令部總長**1932年 - 1941年 | 下一任**永野修身** |

| * 睇
* 傾
* 改
日本元帥 |
| --- |
| 大元帥（又叫陸軍大元帥） | 明治天皇 - 大正天皇 - 昭和天皇 |  |
| 陸軍元帥 | 西鄉隆盛 |
| 陸軍元帥大將 | 山縣有朋 - 大山巖 - 小松宮彰仁親王 - 野津道貫 - 奧保鞏 - 伏見宮貞愛親王 - 閑院宮載仁親王 - 久邇宮邦彥王 - 梨本宮守正王 - 長谷川好道 - 川村景明 - 寺內正毅 - 寺內壽一 - 上原勇作 - 武藤信義 - 杉山元 - 畑田六 |
| 海軍元帥大將 | 有栖川宮威仁親王 - 東伏見宮依仁親王 - 伏見宮博恭王 - 山本五十六 - 西鄉從道 - 伊東祐亨 - 東鄉平八郎 - 井上良馨 - 古賀鋒一 - 伊集院五郎 - 永野修身 - 島村速雄 - 加藤友三郎 |
大清國53號界碑
**大清國53號界碑**（壯文：**Dacinggoz 53 Hauh Gyaiqbeih**；越南文：**Biên Giới Đại Thanh Quốc 53**），又嗌**中越53號界碑**或**中越邊境53號界碑**，係亞洲一國界紀念碑，大清光緒丙申年（1896年）起好，位置喺中國同越南交界，崇左大新縣德天村德天瀑布隔籬嘅德天山莊下邊。佢亦係德天瀑布同板約瀑布景區嘅盡頭位。

嚿牌上面有寫住繁體中文嘅「中國廣西界」五個字同英文嘅「FRONT HERE SINO-ANNAMITE」字樣，屬舊式國界碑。喺佢右邊隔籬已經整咗新型嘅835號界碑，刻有簡體中文嘅「中国」同越南文嘅「VIỆT NAM」字樣。喺嗰度往返中越兩國凈用一秒就得。例如從中國嗰邊過去，過咗嚿碑就係越南。

另外，嗰嚿界碑亦係邊防人員同軍佬駐守嘅地方，識得嚟查有冇人蛇出現。喺界碑附近有個邊貿市場專賣越南貨為主，但凈畀用越南盾同人民幣做買賣。

攷
-

* 德天瀑布山峰下的53号界碑 新浪

| 中國廣西德天－越南高平板角景區 |
| --- |
|  |
| 德天－板約大瀑布（德天瀑布、板約瀑布）| 通靈大峽谷 | 明仕河 | 明仕田園 | 大清國53號界碑 | 坐佛山 | 歸春河 | 竹林佛跡寺 |

| 中華人民共和國越南 中越邊境 |
| --- |
|  |
| 水體 | 歸春河 | 德天－板約大瀑布（德天瀑布、板約瀑布） | 53號界碑 | 竹林佛跡寺 |
| 北侖河 | 北侖河口 | 野人谷 |
| 紅河 | 普者黑 | 老木棉·紫園 |
| 關口周邊 | 中越友誼關 | 中越友誼大橋 | 芒街自貿區（越南文：Khu kinh tế cửa khẩu Móng Cái） |
| 口岸 | 東興 | 憑祥 | 友誼關 | 水口 | 河口 | 天保 | 金水河 |
| 睇埋：中國邊界、越南邊界、中越關係 |
搵緊颱風嘅話，請睇〈**颱風榴槤**〉。

| How to read a taxoboxHow to read a taxobox**榴槤** |
| --- |
| 榴槤榴槤
打開咗嘅榴槤——果肉同籽打開咗嘅榴槤——果肉同籽 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 雙子葉植物綱 Eudicots |
|
|
| （未分級） | 薔薇類 Rosids錦葵類 Malvids |
|
|
| 目 | 錦葵目 Malvales |
|
|
|
|
|
|
|
|
| 科 | 錦葵科 Malvaceae |
|
|
|
|
|
| 屬 | 榴槤屬 *Durio* |
|
|
|
|
|
|
|
| 種 | **榴槤 *D. zibethinus*** |
|

 |
|
| 二元學名 |
| ***Durio zibethinus***L. (1774) |
|
|
|
|
|
|
|
|
|
|
|
|
|
|
|

**榴槤**（粵拼：lau4 lin4；學名：*Durio zibethinus*），又叫**麝香貓果**，係錦葵科榴槤屬植物。一般認為原產地喺泰國、馬來西亞、印度尼西亞、汶萊。目前泰國、越南、中國等都栽培。

榴槤喺東南亞被譽為「果王」，榴槤與眾不同嘅地方係佢獨特嘅氣味以及外殼上嘅刺。榴槤果實可以成長到30厘米（12英寸）長，直徑15厘米（6英寸）。榴槤嘅形狀多數係長橢圓形或圓形，顏色係綠色帶啡色，果肉呈淺黃色。

呢個種係國際貿易上最常見嘅榴槤屬物種，人工栽培嘅品種已有成百樣。除咗本種，重有另外8種可食用嘅榴槤屬物種，多數只喺原生地嘅市場上出現。

產地
--

呢一屬嘅植物係一種巨型嘅熱帶常綠喬木，原產東南亞，有「果王」之稱。原產地係汶萊、印度尼西亞同馬來西亞。亦有一啲人認為原產喺菲律賓。榴槤生長地遍佈東南亞佢主要生長喺泰國、馬來西亞、印尼等地，其他種植榴槤地方包括柬埔寨、老撾、越南、緬甸、印度、斯里蘭卡、西印度群島、佛羅里達州、夏威夷、巴布亞新畿內亞、波利尼西亞群島、馬達加斯加、海南島、澳洲北部同新加坡。

外型
--

夜間開放嘅花
白天閉合嘅花
榴槤樹
榴槤樹高15至20米。葉片長圓，頂端較尖，聚傘花序，花色淡黃，果實好似足球咁大，果皮堅實，密生三角形刺，果肉係由假種皮嘅肉包組成，肉色淡黃，黏性多汁，酥軟味甜，食起來有雪糕嘅口感。

營養
--

榴槤營養豐富，100克榴槤含有熱量153卡路里、蛋白質2.6克、脂肪3.4克、糖類27.9克、維他命B 20.13毫克、維他命C 23.3毫克，重有好多微量元素，包括鉀。榴槤含豐富嘅雌激素可能增加女性嘅生育機會。

歷史
--

亞洲東南部早喺史前時代已食用榴槤，但西方世界認識榴槤得大概600年。已知歐洲最早榴槤嘅紀錄係意大利旅行家尼科洛·達·康提，喺15世紀前往東南亞時紀錄。葡萄牙醫生加西亞德奧爾塔（**Garcia de Orta**）喺1563年出版嘅書中描述榴槤喺印度當藥用。隨鄭和下西洋嘅馬歡喺《瀛涯勝覽》記述蘇門答剌國嘅榴連「賭爾焉」：「有一等臭果，番名『賭爾焉』，如中國水雞頭樣，長八九寸，皮生尖剌，熟則五六瓣裂開，若臭牛肉之臭，內有粟子大酥白肉十四五塊，甚甜美好吃，中有子可炒吃，其味如栗。」

成熟
--

榴槤係一種典型嘅熱帶生果，產地為泰國、馬來西亞等國。某啲品種嘅榴槤（例如生長喺馬來西亞嗰種）唔摘得，唔係就唔能夠繼續成熟，果樹亦會受損傷。只有等佢成熟後自己跌落嚟。榴槤樹種類眾多，有啲種四、五年就可以結果，有嘅要六到八年先能夠結果。絕大多數嘅榴槤樹每年結果一次，一樖樹每年可生產七、八十個榴槤。佢重有個奇特現象就係老莖生花，因為佢一個果大嘅重達1－2公斤，樹上細小嘅樹枝好難承受咁重，佢就喺主幹上開花結果。係適應環境嘅結果。一個榴槤樹掉下後不斷成熟嘅兩到四日，係最好味嘅，但經過五到六日後，大多數人會認為呢啲係爛熟又難食。

氣味
--

星加坡嘅捷運上唔准帶榴槤嘅告示牌（右下圖）
人類對榴槤嘅氣味有非常極端嘅嗅覺反映，有部分人認為非常芳香，鍾意食嘅人覺得好香，越食越鍾意，越食越上癮；而另一部分人認為惡臭無比。佢嘅籽亦可以食。一般好少有一種生果有咁明顯嘅嗅覺反差，但由於考慮到公眾反映，唔少國家好似泰國同新加坡嘅酒店、飛機同其他公共交通工具唔畀帶打開咗嘅榴槤。

成熟後自然裂口嘅榴槤，存放時間唔可以太耐，若果聞到有一股酒精味時，就係變咗質。未開口嘅榴槤，唔成熟嘅有一股青草味，成熟嘅散發出榴槤固有嘅氣味。

如果用手直接拎住榴槤食，手上嘅味道會殘留兩至三日，據講用榴槤嘅殼當容器盛水洗手，佢去除氣味嘅效果比用番梘洗手更好。

中國文學家郁達夫喺《南洋遊記》中曾寫道：「榴槤有如臭乳酪與洋蔥混合的臭氣，又有類似松節油的香味，真是又臭又香又好吃」。

用途
--

喺馬來西亞，榴槤嘅葉同根用來解熱，而葉汁用來醫發燒嘅病人。喺20世紀20年代，榴槤產品公司喺紐約推出咗一個叫「Dur-India」嘅保健產品，一打9美金，每個包含63片。

注意
--

因榴槤含糖較高，因此，糖尿病患者唔應該食或少食，尤其食嗰時唔好飲酒。榴槤含鉀較高，所以有腎病、心臟病應小心食。榴槤性溫熱，故咽幹舌燥、喉痛乾咳、熱病體質、陰虛體質者應慎用。

註同攷
---

註
1. ↑  漢語拼音：dǔ'ér yān，係馬來話「durian」音譯。

攷

1. ↑  昆明植物研究所. 〈榴槤〉. 《《中國高等植物數據庫全庫》》. 中國科學院微生物研究所. 原著喺2013-12-13歸檔. 喺2009-02-24搵到.
2. ↑  馬歡《瀛涯勝覽·蘇門答剌國》
3. ↑  〈熱帶水果之王--榴槤〉. 中華人民共和國駐馬來西亞大使館局網站. 2008-11-20. 喺2011-07-12搵到. `{{cite web}}`: Cite has empty unknown parameter: `|coauthors=` (help)
鄭仙岩景區附近有寫住「天南第一峰」呢五個字嘅牌
**鄭仙岩**（粵拼：zeng6 sin1 ngaam4）係中國廣東省廣州市嘅一𡍲比較出名嘅景區，喺白雲區嘅白雲山嘅山頂公園南邊嘅山口嗰度，喺白雲山正門一上山到咗山頂之後，最先搵到嘅就係呢個景區。呢個景區自古以嚟一直都俾人話係「天南第一峰」。

古仔
--

喺秦朝尾，鄭安期方士就嚟咗南粵嘅白雲山嗰度住咗好耐，而且都冇人知。點知有年因為爆咗單瘟疫，為咗救返啲民眾，佢就用咗自己最犀利嗰套醫術去四周圍搵藥。結果自己一個人上山搵九節菖蒲，半佬唔小心跣低就跌咗落山，結果山崖邊咁啱有堆白鶴即刻飛埋嚟擔咗佢起身，兜咗佢飛均成個白雲山之後就向東飛走咗。後嚟啲人為咗記得佢，先至喺而家嘅雲岩嗰度整咗間「鄭仙祠」，重將每年七月廿四定「鄭仙誕」。

鄭仙誕
---

鄭仙岩牌坊
農曆每年七月廿四嗰日，有好多民眾自發上山嚟拜鄭先，甚至嗰日摘菖蒲、淋靈泉嚟祈求安康都有。後嚟呢個習俗一直繼承咗落嚟先至變成而家嘅「鄭仙誕」呢個傳統節日。

史
-

呢個景區開發得比較早，早就喺南朝嘅梁武帝天監年間（502－509），呢度就起咗佛教名刹響度。喺之前重搞咗2次重新修復，最近嘅一次修復喺2014年初夏。嗰時廣州市人民政府為咗弘揚「鄭仙誕」嘅千年傳統習俗，重修復咗而家有嘅雲岩景區嚟還原古蹟勝景，甚至搞咗雕塑、浮雕墻同牌坊嚟傳承同發展白雲山嘅傳統節慶文化。而家嘅坊柱嗰度有句「雲開世外三千界，岩倚天南第一峰。」嘅對聯響度。

出面網頁
----

* 白云山旅游攻略之天南第一峰\_天南第一峰图片\_天南第一峰景点介绍导游词 相约久久
* 天南第一峰 广州市白云山风景名胜区
**Pinkly Smooth**係支美國嘅先鋒金屬搖滾樂隊，係Avenged Sevenfold嘅鼓手The Rev嘅Side project，喺呢個樂隊The Rev擔任主音歌手。

2001年夏天Pinkly Smooth喺加州Huntington Beach埋班，成員係The Rev（Rathead）同Avenged Sevenfold結他手Synyster Gates，加埋Ballistico前成員Buck Silverspur（El Diablo）同D-Rock（Super Loop）。

到而家為止，呢支樂隊淨係2002年喺Bucktan Records出咗Unfortunate Snort呢一張大碟，Avenged Sevenfold嘅前低音結他手Justin Meacham喺呢張大碟都有份彈鍵盤同鋼琴，不過佢好快就退出咗。

2009年12月28號，The Rev喺加州Huntington Beach自己間屋被發現死咗，初步研判係自然死亡。

樂隊成員
----

* Synyster Gates - 結他 (2001年–而家)
* Buck Silverspur (***El Diablo***) - 低音結他 (2001–而家)
* D-Rock (***Super Loop***) - 鼓手 (2001–而家)

### 舊成員

* Justin Meacham - 鍵盤, 鋼琴, 低音結他 (2001–2002)
* The Rev (***Rat Head***) - 主音歌手, 鋼琴 (2001–2009) (死咗)

大碟
--

* *Unfortunate Snort* (2002年)

參考
--

1. ↑  "RIP "The Rev" James Owen Sullivan". 原著喺2012年4月15號歸檔. 喺2009年12月30號搵到.
| How to read a taxoboxHow to read a taxobox**文竹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 天門冬科 Asparagaceae |
|
|
|
|
|
| 屬 | 天門冬屬 Asparagus |
|
|
|
|
|
|
|
| 種 | **文竹 *A. setaceus*** |
|

 |
|
| 二元學名 |
| ***Asparagus setaceus***(Kunth) Jessop |
|
|
|
|
|
|
|
|
|
|
|
|
|
|
|

**文竹**（粵拼：man4 zuk1；學名：*Asparagus setaceus*），又嗌**雲竹**（wan4 zuk1）或**山草**（saan1 cou2），係天門冬科天門冬屬嘅長年生常綠草質藤木，原產非洲南邊，而家喺全球各地嘅園林地區都可以搵到。

名
-

文竹雖然唔係竹，但枝葉比較纖幼，睇落有啲似竹噉，所以叫文竹。

樣
-

梗長而軟，最長有4m到，有伸長兼攀援性。根幼而長，有些少肉質；近根部份草質，近葉部份似剛毛，纖細而簇生，樣似羽毛，呈Δ式伸展，伸長嘅梗可以長到幾米；梗有好多分枝，細樖仔時直立兼光滑，帶綠色嘅葉狀枝；每片有6～13嚿細枝，長3～6mm，綠色，好幼，似三棱錐。葉着生，生喺葉狀枝基，淡啡，似帶刺鱗片噉。花着生喺短柄，多數開1～4朵，公乸唔同樹，綠白，有短柄；花被似倒立嘅披針噉。果屬漿果，直徑6～7mm，熟咗之後變紫啡色，入面有1～3粒籽。

適應環境
----

植株啱喺暖而濕，且半陰嘅環境入面生。佢既唔禁kam1旱又唔禁kam1積水，凈啱＞5℃嘅環境生存。

用途
--

植株可以做觀賞植物同埋盆栽，晚黑時除咗可以吸收SO2、NO2、Cl2等有害氣體之外，重可以分解出殺菌氣體，從而减少感冒、傷寒同喉嚨痛等傳染病，有好大嘅淨化環境作用。

### 藥用

佢嘅根可以做藥，有潤肺嘅功效。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗 |
| 梗  |

|  |
| --- |
| 葉狀枝 |
| 葉狀枝  |

|  |
| --- |
| 花 |
| 花  |

 |

睇埋
--

* 武竹

有關嘅書
----

* 中国外来植物 第448～449页　　上海科学技术出版社 ISBN 978-7-5478-0780-4/Q·4
* 热带植物识别图鉴 第173页　　人民邮电出版社 ISBN 978-7-115-40389-6

連出去
---

|  |  |
| --- | --- |
|  | 維基同享有多媒體嘅嘢： **文竹** |

|  |  |
| --- | --- |
|  | 維基物種有資料講：***文竹*** |

* 文竹 Loxa
* 文竹, Wenzhu 藥用植物圖像數據庫 (香港浸會大學中醫藥學院) （繁體中文）
* 文竹 中洁百科
* 文竹 植物通
* 昆明植物研究所. 〈文竹〉. 《《中国高等植物数据库全库》》. 中国科学院微生物研究所. 喺2009-02-24搵到.
唔好同**聖母無玷聖心書院**搞亂。
聖母無玷聖心學校
**聖母無玷聖心學校**（英文：**Immaculate Heart of Mary School**）係香港新界大圍一間全日制資助類別小學，喺1964年由聖母痛苦方濟傳教女修會所創立。

| 聖母無玷聖心學校 |
| --- |
| 創立年份：1964年 |
| 辦學團體：聖母痛苦方濟傳教女修會 |
| 類別：資助學校 |
| 宗教背景：天主教 |
| 學校性別：男女校 |
| 地址：香港新界沙田大圍美田路一號 |
| 校長：林美雲校長 |
| 校監：鍾妙嫦修女 |

簡介
--

聖母無玷聖心學校校訓「孝、悌、勤、儉」，英文「amor et labor」，係希伯來文。學校位於大圍名城（大圍火車站上蓋），係區內嘅傳統名校。辦學團體亦創立咗聖母無玷聖心書院同聖母無玷聖心幼稚園。

校舍變遷
----

聖母無玷聖心學校嘅舊校舍設喺沙田文禮路，同聖母無玷聖心幼稚園相鄰。2012年搬去沙田大圍美田路一號現址。而於新校舍啟用後，舊校舍亦陸續被聖母無玷聖心幼稚園收為校園用地。

校園設施
----

### 設施

* 31間標準課室
* 活動室
* 音樂室
* 視藝室
* 電腦室
* 兩個飯堂
* 禮堂
* 大操場
* 雨天操場
* 球場



|  |  |
| --- | --- |
| Stub icon | 呢篇學校文係楔位文。歡迎幫維基百科擴寫佢。睇 • 論 • 改 • 歷 |
《**槍炮、病菌同鋼鐵：人類社會嘅命運**》（英文：**Guns, Germs, and Steel: The Fates of Human Societies**）由美國洛杉磯加州大學醫學院生理學教授賈德·戴蒙（英文：Jared Diamond）喺1997年著。呢本書喺1998年得到普立茲獎同埋英國科普書獎（The Aventis Prizes for Science Books）。國家地理學會根據呢本書拍咗套紀錄片喺2005年7月美國PBS頻道播出。

呢本書個作者試圖探討人類喺近13,000年來嘅一個簡短歷史，不過亦唔係就咁講歷史，而係試圖解釋點解歐洲文明可以成為全世界主流而其他文明又唔得？全本書所有論述借一位新畿內亞土著領袖亞力(Yali)嘅一個問題而展開：『點解你哋啲白人可以有咁多嘢帶嚟，但我哋黑人自己嘅嘢得咁小？』(原文：Why is it that you white people developed so much cargo and brought it to New Guinea, but we black people had little cargo of our own?)，圍繞住人類點解咁唔平等呢個問題，作者認為邊個文明可以企喺領導地位，係取決於三樣嘢：槍炮、病菌同埋鋼鐵，但最終原因係自然資源唔平等。

作者唔單止綜合回顧同分析各種文明興起嘅過程，亦帶出新嘅視野。

參考
--

1. ↑  Guns, Germs, and Steel, W. W. Norton & Company, Copyright 1999
玉喦中學嘅各個大門南門西門
 **廣州市玉喦中學**（粵拼：gwong2 zau1 si5 juk6 ngaam4 zung1 hok6）
係中國廣東廣州嘅全日制初級中學，2006年2月13號動工，2006年9月1號起好兼創立，位置喺黃埔區蘿崗篤學一橫路1號。

名
-

校名出自蘿崗香雪公園入面嘅文物建築——玉喦書院。

校服色
---

|  |
| --- |
| 玉喦中學嘅校服 |
|  |  |

長袖
* 衫：　　相間。領　，袖口　帶兩條　線。正面中間　（成十字架樣）兩邊　；背面純　。兩袖除近膊頭位有　底色之外，其它位都係　。左右對稱。
* 褲：　，兩邊近袋口位有個　嘅梯形，關節位亦有個大嘅　直角三角形。

短袖
* 衫：　，有領有紐扣。領同袖口都係　帶些少　　邊，左右對稱。
* 褲：　，兩邊有條極細嘅　線。

史
-

呢間學校係2004年初由廣州開發區方同蘿崗區黨委政府（2014年撤銷）籌劃開搞嘅。嗰時因為白雲區蘿崗鎮（今日嘅黃埔區蘿崗街道）政府要開發而搞一間高等學府出嚟，最後好快俾廣州市人民政府同意咗，初期定名做**廣州開發區中學**，但無耐又改名做**廣州開發區獨立高中**。後嚟工程喺2005年1月28號立項，同年10月26號開標，12月16號奠基，2006年2月13號動工，開工無耐後，由於施工方發現咗蘿崗香雪公園入面嘅玉喦書院，校名又改成**廣州市玉喦中學**重喺同年9月9號搞掂一期工程，2007年8月全面完工，同年9月7號全面起好嗮。

2010年9月1號，學校正式加開新疆班。第二年11月同星加坡國立華僑中學一齊合作而成為合作夥伴。

攷
-

|  |  |
| --- | --- |
|  | 維基同享有多媒體嘅嘢：**Guangzhou Yuyan Middle School** |

1. 1 2  玉岩中学筹建集萃 互聯網檔案館嘅歸檔，歸檔日期2020年6月15號，. 广州文史
2. 1 2  玉岩中学六年办校历程 互聯網檔案館嘅歸檔，歸檔日期2020年6月15號，. 广州文史

出面網頁
----

* 廣州市玉喦中學嘅官方網站
搵緊第二樣意思嘅話，請睇〈**華倫西亞 (搞清楚)**〉。

**華倫西亞**（華倫西亞話：**València**，西班牙文：**Valencia**）係西班牙第三大城市、歐洲第二十一大城市，位於東部沿岸地區，係港口同工業城市。係華倫西亞自治區嘅首府。

名
-

公元前138年，羅馬人發現呢座叫 Valentia [wa'lentia]嘅城市。喺拉丁文中 Valentia，意思係「力」、「活力」。喺摩爾人佔領嗰陣叫做 Balansiya。經過變音，華倫西亞語和西班牙話中分別變成 València [va'lensja] 同 Valencia [ba'lenθja] 。喺加泰隆尼亞中部地區，València 嘅發音係 [bə'łεnsjə]。

歷史
--

華倫西亞市距離地中海得3公里，橫跨圖尼亞河，係歐洲最富饒嘅區域之一。市內運河交織咁穿越陸地，稱為水田，周圍都係適宜耕作嘅平原，盛產橙同檸檬。摩爾人當華倫西亞係人間天堂。回教徒統治呢塊土地成500年咁耐，爾座城靚到吸引咗西班牙英雄熙德（El Cid）注目。公元1094年，熙德征服咗華倫西亞城，但佢死後，華倫西亞又再落入摩爾人手中。公元1238年，華倫西亞被海梅一世攻陷，仲納入阿拉貢王國版圖中。15世紀嘅華倫西亞盛極一時嘅黃金時期，當時華倫西亞超越巴薩隆拿做咗地中海嘅金融中心，除咗農業財富同新興港口，製陶業同絲織業都急速成長，重喺1474年成立全國第一間印刷所。華倫西亞的繁榮一直持續到1609年，菲臘三世將摩爾人逐出西班牙，咁樣令到華倫西亞嚴重受創，冇一個城市好似華倫西亞咁流失咗三分之一人口，而且流失嘅大部分人口都係農工。受到嚴重傷害嘅華倫西亞喺十八世紀初淪為馬德里嘅一個附屬省份。1936年，西班牙內戰爆發，國民軍嘅裝備係共和軍嘅十倍有多，共和軍喺馬德里嘅控制權好快被打倒，被迫遷都華倫西亞，華倫西亞成為共和軍最後最重要嘅要塞，就係因為咁受到裝備精良的國民軍猛烈轟炸，遭受到極嚴重嘅破壞。1982年華倫西亞成為西班牙新嘅自治區，華倫西亞城理所當然就做咗華倫西亞自治區嘅首府。

蝙蝠傳說
----

傳說喺13世紀，為咗驅趕入侵嘅摩爾人，阿拉貢國王海梅一世率大軍東征，想收復華倫西亞城。喺一場戰役，一支敵箭射向集中緊指揮場仗嘅海梅一世，啱啱嗰時一隻蝙蝠飛過，幫佢擋咗呢支攞命箭。華倫西亞城光復後，為咗多謝蝙蝠嘅庇護，封佢做保護神，重被排入城徽。咁樣，蝙蝠滲透華倫西亞嘅文化。
**卡薩布蘭卡級護航航空母艦**（英文：**Casablanca Class aircraft carrier**），係美國響第二次世界大戰嗰陣整嘅一級護航航空母艦，一共整咗50艘，係二戰建造數量最多嘅航空母艦之一，到二戰完嘅時候一共有5艘被擊沉。

史
-

美國輪船製造商亨利·凱澤提出咗一種用流水線整預製件，再將部件焊接嘅造船方案。呢種方案曾經用嚟製造自由輪，但係美國海軍作戰部長恩斯特·金恩反對用呢種方式製造航空母艦，於是亨利·凱澤直接去搵總統富蘭克林，響總統嘅干預之下，海軍通過咗凱澤嘅製造方案。

同博格級護航航母唔同，卡薩布蘭卡級護航航空母艦全部留咗響美國海軍，其中得5艘參與咗大西洋嘅作戰，呢5艘當中又只有傳教灣號護航航空母艦係進行反潛作戰。而瓜達康納爾號護航航空母艦響反潛戰方面戰功赫赫，一共擊沉或者俘獲咗4艘德國U型潛艇，其中U-505號係美國自從1812年戰爭以嚟第一次俘虜敵方嘅潛艇。

由於護航航母嘅航速低、裝甲薄，一般都唔可以承擔高強度嘅軍事對抗，通常係用嚟運輸飛機或者對地支援。戰後大部分嘅卡薩布蘭卡級護航航空母艦被拆解，有尐就轉作它用，而最後一艘航母泰芬斯灣號護航航空母艦響1964年俾人拆毀。

結構
--

卡薩布蘭卡級係美國第一級一開始就按護航航母設計嘅，而之前嘅護航航母多數係改裝。卡薩布蘭卡級好快就整完，通常只要3個月就能整到一艘，其中阿德默勒爾蒂群島號淨係整咗76日。卡薩布蘭卡級護航航空母艦嘅裝甲好少，淨係艦橋同魚雷庫周圍裝咗尐裝甲板。利斯康灣號護航航空母艦沉沒之後，響航空炸彈彈藥庫周圍就有咗用水同油兩溝嘅液體保護屏障，但係減少咗炸彈嘅存放量。

呢級航母擁有兩部𨋢同一部彈射器，一般搭載27架飛機，分別係9架戰鬥機、9架魚雷轟炸機同9架俯衝轟炸機；有時會配置18架魚雷轟炸機，唔要俯衝轟炸機。響實戰嘅時候配置都唔同，例如彼得羅夫灣號護航航空母艦就曾經搭載過16架F4F戰鬥機同12架TBF復仇者式轟炸機。

參考
--

1. ↑  American Escort Carrier Development The Atlantic CVEs
2. ↑  "World War II: Capture of U-505". 原著喺2015年9月6號歸檔. 喺2014年1月29號搵到.
3. ↑  第一节 护航航空母舰（4）
4. 1 2  Casablanca Class
5. ↑  USS Petrof Bay
**伏見宮博明王**（日文：ふしみのみや ひろあきおう*Fushiminomiya Hiroaki-ō*、1932年1月26號—）係日本舊皇族，博義王大仔，伏見宮最後一任當主。1947年皇籍脫離之後，改名叫**伏見博明**。依家佢係日本文化振興會總裁、國際學士院總裁同埋美孚石油顧問。

經歷
--

1932年，博明王響東京府出世，老豆係博義王，阿媽係博義王妃朝子，上有一個家姐光子。佢亦係博恭王第一個男孫。

1938年，老豆博義王因為心肌梗塞突然間死咗。1946年，阿爺博恭王都突然過身，所以博明王以十四歲嘅年紀繼承當主一位。1947年，響駐日盟軍總司令指示底下，十五歲嘅博明王皇籍脫離，改名叫**伏見博明**。

皇籍脫離之後，佢去美國麻省理工學院留學，返嚟日本之後做咗美孚石油顧問。響2001年，佢成為第五任日本文化振興會總裁。

由於佢冇仔，淨係得女，所以伏見家當主（即伏見宮皇籍脫離之後嘅一個家，但只係一個虛銜）一位響佢死之後就會因為冇男性後裔而絕家，除非佢從其他宮家嗰度過繼一個男仔做佢嘅養仔。

屋企
--

老豆：博義王

阿媽：博義王妃朝子

兄弟姐妹：家姐光子---長細妹令子女王---二細妹章子

老婆：吉川和子

* 大女：朗子
* 二女：宣子
* 細女：雅子


|
|  |
| 上一任**伏見宮博恭王** | **伏見宮當主**1946年 - 1947年 | 下一任**（皇籍脫離）** |
| 上一任**（新起）** | **伏見家當主**1947年 - | 下一任**（現任）** |
菠蘿包
新鮮嘅菠蘿包
較為常見嘅菠蘿包
茄蛋菠蘿
**菠蘿包**（粵拼: bo1 lo4 baau1），香港之外又叫**波羅包**、**菠蘿麵包**，係香港流行嘅一種甜味麵包。因為菠蘿包焗過之後表面金黃色、凹凸脆皮就好似菠蘿咁，就以就有呢個名，所以菠蘿包實際上係冇菠蘿成分。

簡介
--

菠蘿包嘅產生一種講法係因為早年香港人對原來嘅包唔滿足，認為味道唔夠，因此喺包上加上砂糖等甜味餡料而成。菠蘿包外層表面嘅嘅脆皮，一般由砂糖、雞蛋、麵粉同豬油烘製而成，係菠蘿包嘅靈魂，為平凡嘅麵包加上咗口感，以熱食為佳。酥皮要做得香脆甜美，而包身就要軟身先好食。外形亦同日本嘅蜜瓜包（或稱甜瓜包，メロンパン）同香港嘅墨西哥包相似。

香港
--

菠蘿包係香港最普遍嘅麵包之一，差唔多每一間香港嘅餅店（麵包店）都有賣菠蘿包，而唔少茶餐廳同冰室亦有供應。一般作為早餐或點心食用居多。菠蘿包售價亦相當平，一般約港幣3至7不等，深受香港人歡迎。而除咗喺香港外，喺南中國地區亦都好普遍。

菠蘿包由於熱量、脂肪同膽固醇含量較高，曾被香港專家定為「十大不良零食」。

台灣
--

菠蘿喺台灣叫做鳳梨，菠蘿麵包亦即「有住鳳梨表皮嘅麵包」。

喺台灣賣嘅菠蘿麵包同香港兩地嘅不同，而係源自日本蜜瓜包嘅變種。雖然喺外型上同港式菠蘿包相似，但係製作方式同味道並唔一樣。外層嘅脆皮主要由類似餅乾嘅麵糰製作而成。

2011年2月，台北市糕餅公會號召全台糕餅業者投票，結果出爐，菠蘿、蔥花、紅豆、奶酥拿下「四大天王」，堪稱最台嘅麵包，其中菠蘿麵包以壓倒性嘅票數攞到冠軍。

其他變化
----

個別餅店或茶餐廳喺菠蘿包上加上變化，創新、特色嘅口味層出不窮，好似午餐肉菠蘿包、迷你菠蘿包、奶黃菠蘿包、紫菜菠蘿包、朱古力菠蘿包、芝士菠蘿包、椰絲菠蘿包同叉燒菠蘿包、加入生果味道嘅哈密瓜菠蘿包、藍莓菠蘿包、紅豆菠蘿包、士多啤梨菠蘿包等，甚至重有真正有菠蘿蓉或菠蘿片餡料嘅菠蘿菠蘿包。

睇埋
--

* 菠蘿油

| * 睇
* 傾
* 改
香港包 |
| --- |
| 
* 牛肉包
* 雞尾包
* 奶油包
* 腿蛋包
* 花生醬包
* 豬仔包
* 菠蘿包
* 腸仔包
* 吞拿魚包
* 叉燒餐包
* 墨西哥包
* 椰檳
* 豬扒包

 |
廣州市汽車客運站
流花車站正門
 **廣州市汽車客運站**（粵拼：gwong2 zau1 si5 hei3 ce1 haak3 wan6 zaam6）
，又叫**廣州市汽車站**gwong2 zau1 si5 hei3 ce1 zaam6或**廣州市客運站**gwong2 zau1 si5 haak3 wan6 zaam6；簡稱**市汽車站**（si5 hei3 ce1 zaam6）或**市客運站**（si5 haak3 wan6 zaam6）或,**市站**（si5 zaam6）；佢既係中國廣東廣州嘅一個大型汽車站，又係中國國家一級公路嘅客運站。喺越秀區站前路同環市西路嘅交界；廣州火車站嘅斜對面。呢個客運站喺1985年起好，佢既係廣州壹馬交通投資有限公司屬下嘅一個車站嘅同時，重係成個廣州市嘅客運站場入面，客流量都幾火爆下嘅一個站場。

佔地面積
----

面積31100平方米，其中建築面積差唔多100000平方米，入面有100幾條班車路線響度。

出班次流量
-----

出班嘅車次同埋旅客流量：

* 車次：達到2300幾班次/日
* 旅客流量：達到50000幾人次/日。

主要經營
----

呢個車站喺而家嘅廣州火車站嘅對面嘅商業圈入面，主要係經營去市屬五區（番禺區、花都區、黃埔區、增城區、從化區）、珠三角地區同海南、廣西、湖南、江西、福建、浙江、上海、江蘇、湖北同貴州等跨省線路。

附近嘅交通
-----

地鐵：

2號綫5號綫：廣州火車站
巴士：

草暖公園站、廣州火車站、廣州火車站總站、友誼劇院站
火車站：

廣州站

攞過嘅獎
----

呢個客運站攞過以下呢啲獎：

* 廣東省先進集體（2000）
* 廣州市先進集體（2003）
* 廣州地區道路春運工作先進單位（2004、2005、2006、2007）
* 廣東省公路水路工作先進單位（2007）
* 全國道路運輸百強誠信客運站（2007）

出面網頁
----

* 广州汽车客运站官网

註
-

1. ↑  〈广州汽车客运站简介〉. 原著喺2015年2月18號歸檔. 喺2015年1月17號搵到.

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
**世界愛虎日**（粵拼：sai3 gaai3 oi3 fu2 jat6）
係東南亞嘅老虎峰會呼籲全球各地同國際組織辦活動，嚟宣傳同虎有關嘅知識及保護。節日從2011年開始，每年嘅7月29號搞。

由來
--

2010年11月23號，中華人民共和國、印尼、印度、越南、老撾、緬甸、泰國、馬來西亞、尼泊爾等13個全球野生虎分佈國嘅首腦喺當日嘅俄羅斯聖彼得堡舉辦嘅保護老虎國際論壇入面，討論到野生虎就快要絕種嘅問題。因為喺1800年代尾或1900年代初到2000年代初間，全球野生虎數量從原先100000隻勁跌到得返唔夠3500隻，加上野生虎亦係生態系統一緊要標記，唔保護嘅話會喺生態系統出現重大損失。後嚟為咗畀公眾有保護野生虎嘅意識，會議最後決定，從2011年開始，逢每年7月29號定做「世界愛虎日」。

註
-

1. ↑  "Vietnam observes International Tiger Day". 原著喺2013年10月23號歸檔. 喺1 September 2011搵到.
2. ↑  "International Tiger Conservation Forum". *Tiger Conservation Forum*. 喺1 September 2011搵到.`{{cite web}}`: CS1 maint: url-status (link)
3. ↑  Watts, Jonathan (24 November 2010). "World's first tiger summit ends with £330m pledged amid lingering doubts". *The ..Guardian*. London. 喺1 September 2011搵到.
廣州市第二中學嘅各個校區應元路校區應元學校科學城校區
**廣州市第二中學**（英文：**Guangzhou No.2 High School**），簡稱**廣州二中**，係中國廣東廣州嘅一間公辦全日制完全中學，於1930年8月創立。

佢係廣州市同廣東省重點中學，亦係廣東省國家級示範性普通高中。宜家有3,931個在校學生同埋372個教職員工。

校史
--

### 建校前

清嘉慶二十五年（1820年），兩廣總督阮元借用廣州城西文瀾書院（喺而家下九路文澜巷一帶）開辦**學海堂**。道光四年（1824年），阮元將學海堂遷至廣州城北粤秀山麓（今越秀山）嘅新校舍。係阮元嘅努力下，學海堂成為當時廣東文化學術嘅中心。學海堂自創辦以來，培養咗好多人才，比如陳灃、桂文灿等就係當時嘅高材生。光緒二十九年（1903年），學海堂被廢開，改為紀念阮元嘅阮太傅祠；之後喺1911年冇咗。

清同治六年（1867年），廣東巡撫蒋益澧同方浚頤一齊創辦**菊坡精舍**，並請咗陳灃為學長。菊坡精舍喺當時培養咗不少人才，佢啲學生對晚清廣東地方文化以至全國嘅政局，都有過一定嘅影響。之後喺光绪二十九年（1903年）停辦，改為陳先生（陳灃）祠。

清同治八年（1869年），廣東布政使王凱泰喺應元宫前創辦專供擧人肄業嘅**應元書院**，成為當時廣州嘅最高學府。之後科舉沒落，應元書院就唔受追捧。光緒二十九年（1903年），書院停辦，改做廣東先賢祠。

清光緒三十二年（1906年），清朝宣布正式廢除科舉制度，原先為咗參加科舉考試而設立嘅書院因而失去咗存在嘅意義同價值。呢個時候，新式學堂紛紛興起，廣州地區嘅書院由此發生巨變，一係消失，一係改建為學堂。光緒三十四年（1908年），兩廣總督張人駿喺應元書院、菊坡精舍舊址創辦以保存國粹為宗旨嘅**廣東存古學堂**，之後喺1911年停辦。

辛亥革命之後，喺1921年，學海堂舊址改立執信學校（而家嘅執信中學，佢喺1923年遷到現在東沙路嘅校址）。1929年，廣州市立第一中學搬到學海堂舊址。

### 建校後

1929年，開始籌建「廣州市立第二中學」。1930年8月，**廣州市立第二中學**正式成立，第一任校長係教育界知名人士徐甘棠。當時實行初中三年、高中三年嘅「三·三制」學制。初時係喺西關逢源正街嘅禮拜堂同民房作爲臨時校舍。1932年，學校搬到蓬萊路連慶沙地嘅新校舍（而家廣州一中嘅校舍）。1934年，增辦高級中學，招男女新生各一個班。1935年，只招收女仔；次年，所有男生撥歸廣州市一中，廣州市一中與廣州市三中合併為廣州市第一中學男校；而廣州市一中嘅女仔全轉到廣州市二中，成為女校。1938年，廣州市一中同市二中嘅高中合併為市高中；同年，廣州淪陷，廣州市二中停辦。

1947年9月, 廣州市二中係應元路原市一中校址復辦，復校嘅校長係立法委員王孝英。1949年11月，廣州解放，軍代表賴奕輝接管廣州市二中。1951年3月，廣州市立第二中學改名做**廣州市第二中學**。1956年，俾廣州市人民政府評定為廣州市重點中學。

1967年1月，文化大革命爆發之後，羣衆組織奪權，學校工作全面癱瘓。1969年冬，喺廣州花縣獅嶺振興白水寨荒山坡上起咗個農村分校。1974年冬，分校搬到廣州市郊竹料公社陳洞大隊陳洞水庫隔離。1978年3月，學校革命委員會撤銷；同年8月，陳洞分校撤銷。

1994年，被評為廣東省一級學校。2007年，被評為廣東省國家級示範性普通高中。2010年，被評為廣東省第一批青少年科學教育特色學校。2012年，學校個英文名由Guangzhou No.2 *Middle* School改爲Guangzhou No.2 *High* School。

校區介紹
----

### 應元路校區（校本部）

應元路校區係初中校區嘅所在地，喺越秀山南邊，曾經係廣州著名嘅書院「學海堂」、「菊坡精舍」、「應元書院」嘅所在地。喺科學城校區建立前，一直係公立學校嘅唯一校區，所以依家重嗌佢做校本部。

### 科學城校區

科學城校區係高中校區嘅所在地，於2005年開始使用。佢起喺蘇元山上，據講蘇軾曾經隱居喺呢度。

教育集團
----

**廣州二中教育集團**係廣州市第二中學創立嘅一個教育集團，目前形成咗「一校（廣州二中）、兩核（應元路同科學城校區）、三類（公辦學校、國有民辦、委託管理）、四區（越秀、黃埔、增城、南沙區）、五元（應元、蘇元、會元、開元、天元）」嘅格局。一般嗌佢哋「大二中」。

目前除咗廣州二中外，廣州二中教育集團仲包括以下學校：

* 國有民辦學校
	+ **廣州市越秀區二中應元學校**：係間初中，個名出自應元書院。
	+ **廣州市二中蘇元實驗學校**：係間寄宿初中，個名出自隔籬嘅蘇元山。
* 託管公辦學校
	+ **廣州市黃埔區會元學校**：二中管理嘅一間黃埔區九年一貫制公立學校。
	+ **廣州市黃埔區開元學校**：二中管理嘅一間黃埔區公立小學及完全中學。
	+ **廣州市增城區應元學校**：二中管理嘅一間增城區公立初級中學。
	+ **廣州市第二中學南沙天元學校**：二中管理嘅一間南沙區公立完全中學。

出面網頁
----

* 廣州市第2中學嘅官方網站
* 廣州市第2中學嘅新浪微博（需要註冊）

出處
--

1. ↑  Benjamin A. Elman (2006). 车行健[译]. 〈学海堂与今文经学在广州的兴起〉. 《湖南大学学报：社会科学版》. **20** (2). 原先內容歸檔喺2017-12-01. 喺2017-11-18搵到.
2. 1 2  曹思彬 (1989). 〈广州历代书院的沿革〉. 《教育导刊：上半月》 (4). 原著喺2020年3月16號歸檔. 喺2019年11月13號搵到.
3. ↑  曾凡亮 (2009). 《菊坡精舍考》 (論文). 中山大学.
4. ↑  〈应元书院--广州市越秀区图书馆〉. *wap.gzyxlib.cn*. 原先內容歸檔喺2017-02-20. 喺2017-02-20搵到.
5. ↑  张洁铃 梁宝莹 卢佩珊 卢嘉韵 于锦花 (2015). 〈广州书院文化源流考〉. 《嘉应学院学报》 (10). 原著喺2020年3月16號歸檔. 喺2019年11月13號搵到.
6. ↑  〈广州书院全部改为学堂 - 广州市地方志〉. 原著喺2017-11-17歸檔. 喺2017-11-16搵到.
7. ↑   叶志盛等. 〈中等教育-广州市第二中學广州市越秀區圖書館〉. 《《越秀春風-广州市第二中學建校70周年紀念 (1930-2000) 》》. 原先內容歸檔喺2017-08-09. 喺2017-08-09搵到.
8. ↑  〈二中校史之我見 (1930年至1978年) [廣州二中校友論壇]--powered dvbbs.net,2007-9-4 畔 11:02:34〉. 2007-09-04. 原著喺2007-09-04歸檔. 喺2017-08-04搵到.
世界夢號
**世界夢號**（英文：**World Dream**）係一隻星夢郵輪旗下嘅郵輪，由德國嘅邁爾造船廠製造，2017年8月26號落水，同年11月17號喺香港啟德郵輪碼頭啟航同舉行命名儀式，係頭一隻喺香港命名嘅郵輪

世界夢號排水量十五萬一千三百噸，甲板有18層高，有1686間客房，其中超過七成有私家露台，亦有其中有過間房係可以打通嘅3到4人房。成隻郵輪可以容納到3400位旅客。

世界夢號嘅構造同雲頂夢號差唔多，有6條水上滑梯，重有豪華海底觀光器，雖然冇咗保齡球房，但係有個全球最大嘅海上VR虛擬實境體驗室。

世界夢號逢禮拜五都泊喺香港，參與幻彩詠香江表演。

相關事件
----

### 2020年肺炎疫情

內文：武漢肺炎大爆發
2020年肺炎疫情蔓延陣，廣東嘅疾控中心通知星夢郵輪，喺1月19至24號世界夢號由廣州南沙去越南嘅航線度，有3名大陸旅客確診咗有武漢肺炎，接受咗隔離治療。郵輪2月4號畀臺灣高雄拒絕埋岸後，提早返航喺2月5號返到香港，停泊啟德郵輪碼頭，接受咗衛生署檢疫，呢陣船度仲有1,800幾名乘客，大部分係香港居民，仲有其他外藉旅客。所有人未有畀落船，而上期航次嘅武漢肺炎患者確診人數同日增至8人。星夢郵輪喺2月5號宣布咗世界夢號停止營運，同時會全面咁消毒，而啟德郵輪碼頭同日即時關閉埋。

到2月9號，千幾名船員對病毒嘅檢測結果都係呈陰性，船上所有人都獲准落船。

參考
--

1. ↑  首艘在港命名郵輪世界夢號　供最大VR體驗室
2. ↑  〈【武漢肺炎】上下船逾4000客　廣州出發「世界夢號」郵輪3人確診〉. 《香港01》. 2020-02-04. 喺2020-02-05搵到.
3. ↑  〈世界夢號三內地人確診　三名船員發燒需隔離〉. 《香港01》. 2020-02-05. 喺2020-02-05搵到.
4. ↑  〈【武漢肺炎】「世界夢號」曾載確診患者　旅客被拒高雄下船　郵輪今抵港郵輪碼頭〉. 《明報》. 2020-02-05. 喺2020-02-05搵到.
5. ↑  〈上程8客確診 郵輪3600人留船檢疫 「世界夢號」33船員曾現病徵 未知需否全船隔離14天〉. 《明報》. 2020-02-06. 喺2020-02-06搵到.
6. ↑  〈【武漢肺炎】「世界夢號」郵輪被困港人批船公司隱瞞　稱被拒高雄上岸始知患者曾登船〉. 《明報》. 2020-02-05. 喺2020-02-06搵到.
7. ↑  〈封關擠牙膏 香江淪疫港〉. 《東方日報》. 2020-02-06. 喺2020-02-06搵到.
**世界大觀**（粵拼：sai3 gaai3 daai6 gun1）係中國廣東廣州嘅一間冇咗嘅遊樂場，位置喺而家天河區黃村嘅奧體東北邊隔籬，1995年10月18號開業，2009年6月12號執笠。

史
-

公園喺1995年10月18號正式開業。開業第二年，每月平均客流量都幾火爆下，一度超過每月十萬人嘅客流量，當年重攞埋廣州旅遊業嘅「月亮工程」同「羊城十大靚景」嘅稱呼。但好景唔長，開業第二年因為發生債權糾紛，從而生意一落千丈，結果園方乾脆取消嗮所有表演而維持生計。雖然2003～2004年期間兩次發包畀想入景區經營嘅管理公司去維持生計，但收效唔明顯，甚至喺2005年搞出2次場地拍賣失敗，2006～2009年期間發生過因債務問題而導致惡性治安同打砸事件呢啲情況。2007年5月1號，當地景區人流量得好少，月平均先得唔夠1000人，最差生意時先至得唔夠50人入園玩，即使門票降價到街市白菜價都係噉。

執笠
--

2009年6月12號，園方突然發佈聲明話從即日起暫停營業，重喺公園門口放咗塊牌話公園喺度施工而停業。而記者想入去公園搵波士去採訪，結果俾園方保安出蠱惑。後嚟通過有關消息人士解釋，公園係因為主題創新唔夠兼差咗太多債務而執笠。

現狀
--

世界大觀執咗之後，公園變成一堆雜草叢生嘅爛地，加上公園入面冇人，得返保安睺住門口。而接遊客啲火車仔去嗮第度，入面嘅六大劇場景區同餐廳冚唪唥變成垃圾堆同幾十年冇人搞過嘅廢墟噉。而遊客唔可以入去呢個地方玩（除咗婚紗攝影隊之外），因為一入嚫去，保安仔會即刻𢴒你走。

註
-

1. ↑  ［游乐场馆］１９９５年广州世界大观建成开业[*失咗效嘅鏈*] 中国廣州网
2. 1 2  世界大观无限期歇业 互聯網檔案館嘅歸檔，歸檔日期2009年8月13號，. 廣州日報 （2009-08-10 A5版）
3. ↑  国内最大型主题公园之一的广州世界大观负债2亿 中广网 （2009-06-18）
4. 1 2 3  廣州"世界大觀"閉園6年後人跡罕至 互聯網檔案館嘅歸檔，歸檔日期2020年3月15號，. 中國評論新聞網 （2015-10-16）
5. ↑  廣州"世界大觀"閉園6年後人跡罕至 互聯網檔案館嘅歸檔，歸檔日期2020年3月15號，. 中國評論新聞網 （2015-10-16）
6. ↑  没有文化遗产可以照搬 世界大观注定失败 互聯網檔案館嘅歸檔，歸檔日期2020年9月8號，. 大洋网 （2005-03-04）
7. ↑  Shanghaidaily.com. "Shanghaidaily.com." *13 arrested over attack at park.* Retrieved on 2009-04-16.
8. ↑  40多暴徒打砸广州世界大观[*失咗效嘅鏈*] 沈阳晚报 （2009-04-09）
9. ↑  广州主题公园何以纷纷落马？(3) 互聯網檔案館嘅歸檔，歸檔日期2007年9月14號，. 金羊网 （2005-06-16）
10. ↑  世界大观里的"奇观" 互聯網檔案館嘅歸檔，歸檔日期2015年10月16號，. 廣州日報 （2015-10-16）
**Percy Jackson & the Olympians**，臺灣名**波西傑克森**，係美國作家Rick Riordan嘅系列奇幻文學作品，成個系列一共有五集，已被翻譯成全球三十個語言嘅版本，係世界暢銷嘅小說系列，亦係美國總統奧巴馬推薦嘅作品，呢個系列俾人話係繼Harry Potter之後，好多次被人改編嘅經典奇幻文學。

系列講述一個叫Percy Jackson嘅男仔，佢本來係一個天生就患有過動同閱讀障礙嘅人，後來佢俾人發現原來係古希臘眾神其中之一嘅波塞冬同凡人Sally Jackson生出嚟嘅仔，之後佢就同佢個朋友，實際上係一個羊男，叫Grover Underwood嘅男仔去咗一個叫Camp Half-Blood嘅地方，響裏面識咗個由雅典娜生出嚟叫Annabeth Chase嘅女仔同由荷米斯生出嚟叫Luke Castellan嘅男仔，之後佢哋就展開咗一連串嘅大冒險…

出版作品
----

### Percy Jackson系列

1. 神火之賊 ISBN 978-957-32-6435-4
2. 妖魔之海 ISBN 978-957-32-6474-3
3. 泰坦魔咒 ISBN 978-957-32-6506-1
4. 迷宮戰場 ISBN 978-957-32-6546-7
5. 終極天神 ISBN 978-957-32-6595-5

### Percy Jackson系列續集：The Heroes of Olympus（臺灣名「混血營英雄」）

1. 迷路英雄 ISBN 978-957-32-6804-8
2. 海神之子 ISBN 978-957-32-7007-2
3. 智慧印記 ISBN 978-957-32-7203-8
4. 冥王之府 ISBN 978-957-32-7446-9
5. 奧林匹克斯之血 (U.S Version only)

出版商
---

* 臺灣 臺灣：遠流出版事業股份有限公司
* 美國 美國：Disney Hyperion
* 英國 英國：Puffin Books

睇埋
--

* 希臘神話

出面網頁
----

* Percy Jackson & the Olympians官方網站（正體中文 - 台灣）
* Percy Jackson & the Olympians電影官方網站
* Rick Riordan個人網站
學校正門
 **黃埔造船廠技工學校**（粵拼：wong4 bou3 zou6 syun4 cong2 gei6 gung1 hok6 haau6）
，簡稱**黃船技校**wong4 syun4 gei6 haau6，係中國廣東廣州嘅一間技校，亦係廣東省嘅重點技工學校，喺1961年1月開辦，位置喺黃埔區長洲金蝶路31號同40號。

校服色
---

|  |
| --- |
| 黃船技校嘅校服 |
|  | File:School Uniform FOR TSHS.jpg |  |

* 長袖：
衫：　，胸附近有一粗一幼（上幼下粗）嘅　斜線，兩邊（除咗條袖出邊）都有超粗嘅　邊，左右對稱。背脊有好大嘅黃船技校撈搞。
褲：　，兩邊有兩條　線。
* 短袖
衫：　，膊頭兩邊各有　梯形同1條　邊，袖口同領邊有　邊
褲：（待查）
* 實習服：
長袖：衫純　，褲純　。
短袖：（待查）

史
-

間學校喺1961年1月由黃埔文沖船舶有限公司（今日嘅廣州中船黃埔造船有限公司）出錢搞，初期喺黃船中學舊址對面辦學，2000年喺湖北武漢同船舶職業技術學院一齊辦學，成立咗武漢船院廣州（黃船）成教分院。2004月8月俾國家勞動部（今日嘅中華人民共和國人力資源和社會保障部）批准而成立職業技能鑒定所；2005年4月俾廣東省勞動和社會保障廳批准而升級成廣東省一類技工學校。黃船中學喺2008年同84中合併之後，舊址降級為培訓中心，校本部搬到原先黃船中學舊址繼續辦學，同年重喺南沙區成立咗培訓中心。而黃埔區嘅培訓中心有部300t級散裝郵船喺2009年由黃埔船廠引入，而焊接實訓中心喺2010年3月正式掛牌成立。

註
-

1. ↑  广州黄埔造船厂技工学校 广东省人才技能网
2. ↑  〈广州黄埔造船厂技工学校〉. 原著喺2020年3月15號歸檔. 喺2016年3月27號搵到.
2016年9月14號時嘅校門，而家係黃埔軍校紀念中學嘅所在位。2016年3月25號，間學校同84中一齊喺同一學校辦學。
 **黃埔軍校紀念中學**（粵拼：wong4 bou3 gwan1 haau6 gei3 nim6 zung1 hok6）
係中國廣東廣州嘅一間公辦中學，2012年開辦，位置喺黃埔區長洲金洲北路468號。

間學校喺2012年秋到2016年夏期間，用過84中大部分嘅校舍。

校服色
---

|  |
| --- |
| 黃埔軍校紀念中學嘅校服品種 |
| File:School Uniform for WMAMMS (C).jpg |  |  |

短袖
* 衫：　，左右對稱，有領有紐扣，衫領同袖口都係　帶　邊。
* 褲：　，兩邊近褲口位有　似彩帶嘅五邊形。

長袖
* 衫：　　相間。領　帶　花紋，花紋入面寫住「GUANGZHOU NO. 6 MIDDLE SCHOOL」嘅字樣；袖口　帶兩條　線。正面　帶兩個　線同　線組成嘅直角三角形花紋。兩袖上　下　，分界線成斜線。左右對稱。
* 褲：純　。

風褸
（待查）

史
-

2012年4月18號晏晝，黃埔區教育局同廣州市第6中學簽約，要辦返間預定規模為36個班嘅黃埔軍校紀念中學。但用地方面出現一度停頓，由於長洲喺嗰時被列入歷史文化保護範圍而唔畀大規模開發，所以用咗84中嘅位嚟辦學。本嚟預計2014年9月會起好新學校，但受到兩區（黃埔區同蘿崗區）合併，以及學校用地拗數及84中嘅數典忘祖問題而一拖再拖。期間同84中一齊做咗「連體學校」，其中除咗舊教學樓俾紀念中學霸咗之外，其它地方（包括教職工宿舍同埋舊時黃船中學嚿地皮）都係84中同埋軍校紀念中學一齊共用，因此而俾部分老師質疑。

2016年初，黃埔區教育局重新啟動軍校計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動。時隔7日，黃埔區教育局正式出面回應此事，話2012年辦紀念中學係出喺盤活國有資產。同年6月定出嘅方案係黃埔軍校紀念中學同埋84中合併，最後因好多家長同長洲居民同意，先至將84中同呢間學校合併。

註
-

1. 1 2  〈"同居"两年后 民校"鸠占鹊巢"逼迁公校?〉. 新快报. 2016-04-14. 原著喺2016-04-19歸檔. 喺2016-09-14搵到.
2. ↑  〈"合办纪念中学是让六中回归长洲岛"〉. 《新快报》. 新快网. 2016-04-21. 原著喺2016-04-21歸檔. 喺2016-09-14搵到.
3. ↑  〈内畅外联 出行更方便了干净整洁 黄埔更宜居了〉. 《信息时报》. 2016-09-08.`{{cite web}}`: CS1 maint: url-status (link)

睇埋
--

* 廣州市第6中學
呢篇文講廣州嘅黃大仙。搵緊其他城市嘅黃大仙嘅話，請睇〈**黃大仙祠**〉。

**黃大仙祠**（粵拼：wong4 daai6 sin1 ci4）係中國廣東省廣州市嘅廟，係芳村三大寺廟之一，喺荔灣區芳村古祠路1號。北邊隔籬係廣州市慈善醫院。2015年8月19號俾廣州市人民政府列入咗文物。

史
-

呢棟廟喺1853年起好，1889年同埋1904年嗰陣，由各界熱心人士嚟捐款，負責重新裝修。嗰時，呢度雖然話偏遠咗啲，但佢係廣州嘅其中一個宗教聖地，佢嗰邊嘅香火都幾犀利下，喺廣州市區同埋珠江三角洲一帶都有好大嘅影響。雖然話呢棟廟喺1910年嗰陣，俾人整爛咗；重有嘅係以前，陳濟棠做緊廣東省省長嗰陣，黃大仙就俾人改成係孤兒院。抗日戰爭嗰陣，由於廣州嘅淪陷，舊嘅黃大仙廟俾日本仔做咗憲兵司令部。喺1949年嘅中華人民共和國成立之後，重可以見到爛嘅城堡同埋遇難者嘅遺體。但係棟廟入面留低咗嘅石刻對聯、浮雕石柱、扁額、門飾同埋石獅子等，都係用咗精緻嘅雕刻。

1915年，之前黃大仙祠嘅主持人梁仁庵道長帶咗黃大仙嘅畫像、靈簽同埋藥簽去嗮香港嗰邊，重喺1921年起咗間香港嘅黃大仙祠。結果噉，黃大仙都俾啲海內外人士嚟拜祭佢。喺1978年嘅改革開放之後，有好多海內外嘅廣大熱心人士話，喺之前嘅芳村黃大仙嘅地方嚟恢復返起黃大仙祠。後嚟廣州市嘅有關部門批准咗呢單嘢，就喺1995年，有間加拿大置地有限公司香港分公司同埋芳村新荔枝灣實業發展有限公司一齊嚟合作，搞咗間廣州嘉游旅遊景區開發有限公司，而佢哋係負責重新設計黃大仙祠。而呢個計劃同埋設計就用咗兩年嘅時間，就喺1997年11月，廣州嘅黃大仙祠就率先開始逳手重新起過，而呢個工程到咗1999年2月6號搞掂重開放。而家睇到嘅黃大仙嘅總佔地面積係差唔多13000平方米倒，好似個長方形噉，入面有兩個門，分別係南門同埋東門。

廣州市人民政府為咗搶救廣州地區啲歷史建築同文物，喺2015年8月19號宣佈將黃大仙祠列入文物保護單位。

設施
--

從出面望過去黃大仙祠嗰邊（喺廣州市慈善醫院嘅南住院樓天棚度影）
而家嘅黃大仙祠入面有呢尐設施：

* 正中間嘅台上面，就有個黃大仙主殿。
* 入咗南門之後嘅左邊，就見到關帝廟同埋斗姥dau2 mou5廟。
* 入咗南門之後嘅右邊，就見到財神殿同埋孔聖殿。
* 主殿嘅左邊有呂祖殿同埋功德堂
* 主殿嘅右邊有觀音殿，重有東、西兩條走廊響度。而呢兩條走廊嘅名係：
添福長廊、添壽長廊
* 總體設計方式：
升高主建築

睇相
--

### 世界上最耐嘅古木

而家黃大仙祠入面嘅主殿、觀音殿同埋呂祖殿入面嘅木匾都係珍貴嘅文物，佢喺用咗2200年之前嘅漢木嚟整。重係世界上保存的最耐嘅其中一嚿古木。

### 超過成幾百年嘅芒果樹

雖然話之前黃大仙祠道長親手種嘅芒果樹已經有超過百幾年，但而家重幾生猛，每年六月份重生啲芒果出嚟。

### 建築學嘅突破

黃大仙祠主殿嘅最頂嗰邊有嚿龍珠響度，而呢嚿龍珠有1噸咁重。入面用咗條大柱嚟撐住，而殿入面冚唪唥都冇柱位，重係近代建築學嘅突破。喺平台方面，重提升咗3米半；而殿高有22米，平台重可以畀3000個人入去都得。

### 環保嘅設計

間建築係用咗環保嗰方面嘅設計，成個平台方面，係向南傾斜咗10度角，喺落雨嗰陣，屋頂同平台尐水就喺龍頭嘅嘴度流入去，流到魚池嗰邊，而呢啲雨水係用嚟淋花草同埋救火嗰陣用。

### 幾百年前嘅珍貴文物

之前嘅黃大仙祠喺百幾年前嗰陣，留低咗嘅石獅子、石刻對聯、浮雕石柱、匾額、門飾等10幾件嘅珍貴文物響度。

### 玉液池

冚唪唥喺黃大仙主殿入咗場嘅人，必須要先行玉液池嗰邊，等佢先整乾淨對腳再入到去黃大仙度參拜。

### 掛綠荔枝

廣州黃大仙祠入面種咗兩樖由增城市政府（而家係增城區政府）送嘅掛綠荔枝，佢係用咗原嚟啲樹移植咗過去嘅，而2002年拍賣嘅嗰樖荔枝，就有成￥550000咁多錢喇。

珍品
--

黃大仙祠入面重有另外兩件珍品響度，分別喺：

* 黃大仙主殿、觀音殿同埋呂祖殿。
牌匾係由廣州市文化局捐畀佢哋嘅，佢係用咗南越國御花園遺址出土嘅秦代古船台枕木（古松木）嚟整嘅成。
* 種喺東、西兩個花園入面嘅兩樖細嘅荔枝樹。
呢兩樖掛綠荔枝係由增城市政府嘅有關部門批准咗嚟種嘅樹木，係增城嗰邊嘅名貴樹折咗嘅枝而種咗出嚟嘅。

門飛
--

入黃大仙祠拜祭祖先或參觀，要￥5一次。

附近嘅交通
-----

* 巴士：
大策站、市慈善醫院站
* 廣州地鐵：
1號綫：芳村站、花地灣站

出面網頁
----

* 互动百科：广州黄大仙祠
* 广州黄大仙祠——"叱羊传晋代，骑鹤到南天"

攷
-

|  |  |
| --- | --- |
|  | 維基同享有多媒體嘅嘢：**Wong Tai Sin Temple, Canton** |

1. 1 2  广州市人民政府关于公布第八批广州市文物保护单位名单的通知 互聯網檔案館嘅歸檔，歸檔日期2015年10月1號，. 中国广州政府
2. ↑  广州公布第八批市级文物保护单位 互聯網檔案館嘅歸檔，歸檔日期2015年10月1號，. 南方日报 AⅡ05版 （2015-09-10）
3. 1 2  《廣州市第四次文物普查彙編》荔灣區卷 48頁 黃大仙祠蹟
4. ↑  广州寺庙最神奇的是什么 互聯網檔案館嘅歸檔，歸檔日期2014年8月8號，. 360個人圖書館
5. ↑  芳村将举办大型的民间民俗风情旅游庙会 互聯網檔案館嘅歸檔，歸檔日期2014年8月14號，. 中國廣州網 喺2005年2月6號搵到
6. ↑  黄大仙祠庙会 吸引数十万人的"客家"盛会 互聯網檔案館嘅歸檔，歸檔日期2014年8月8號，. 南都網 喺2010-01-20搵到
7. ↑  道教文化源远流长 岭南奇葩今又飘香 新浪微博 喺2011年12月12號 南方日報A11版 轉過嚟
8. ↑  广州黄大仙祠重建纪实 互聯網檔案館嘅歸檔，歸檔日期2014-08-09. 廣州市第一中學校友網 作者：黄向农 喺2013-7-26搵到
9. ↑  〈广州有个黄大仙祠〉. 原著喺2014年8月11號歸檔. 喺2014年8月2號搵到.
10. ↑  广州黄大仙祠——"叱羊传晋代，骑鹤到南天" 互聯網檔案館嘅歸檔，歸檔日期2013年4月11號，. CCTV18惠旅網 （簡體中文）
呢篇文講香港嘅黃大仙。搵緊其他城市嘅黃大仙嘅話，請睇〈**黃大仙祠**〉。
地圖
黃大仙祠
祠內嘅九龍壁
從心苑
**黃大仙祠**，全名**赤松黃大仙祠**或**嗇色園黃大仙祠**位處九龍竹園，係香港著名嘅廟宇。祠舍1921年落成，地皮18萬呎（約莫兩個大球場），係一級歷史建築。由非牟利慈善團體嗇色園管理。同時亦係香港第一間獲香港政府批准舉辦道教儀式婚禮同簽發結婚證書嘅道教廟宇。

黃大仙祠供奉黃大仙同孔子、觀音儒釋道各路神仙。祠宇內櫳乃係「五形」佈局，即係飛鸞台、經堂、玉液池、盂香亭同照壁，跟足金、木、水、火、土五行而設。祠內重有其他唐山傳統建築例如三聖堂、大殿同埋從心苑等。

照《赤松子自述》話，黃大仙名諱原低係黃初平，東晉咸和3年（328年）喺浙江金華縣蘭溪出世，15歲學道，其後煉出一招「指石變羊」，自此佢同佢大佬一齊煉仙。而由於黃生隱居喺赤松山修煉，故此又名「赤松仙子」。

相傳黃大仙係「有求必應」，簽文靈擎，時時吸引善信嚟求簽，香火鼎盛。

大年初一好多善信爭上「頭炷香」，係香港賀歲指定動作。

資料
--

* 名：**赤松黃大仙祠**；**嗇色園黃大仙祠**
* 地址：九龍黃大仙竹園村2號
* 電話：+852 2327 8141

交通
--

* 港鐵觀塘綫黃大仙站

攷
-

1. 1 2  嗇色園黃大仙祠 互聯網檔案館嘅歸檔，歸檔日期2014年7月12號，. 香港旅遊發展局

連出去
---

|  |  |
| --- | --- |
|  | 維基同享有多媒體嘅嘢：**Wong Tai Sin Temple, Hong Kong** |

|  |  |
| --- | --- |
| 開放街圖（Open Street Map）嘅標誌 | 喺開放街圖（Open Street Map）嘅**黃大仙祠地圖**。 |

* 嗇色園

座標: 22°20′33″N 114°11′37″E﻿ / ﻿22.342572°N 114.193649°E﻿ / 22.342572; 114.193649
1941年9.2吋大炮
**赤柱炮台**（英文：**Stanley Battery**），喺香港赤柱半島嘅南端。喺1936年開始起，到1937年7月起好砲台後，東海岸射擊指揮部亦由魔鬼山搬過去，赤柱炮台裝有3支9.2吋大炮，大炮嚟自摩星嶺砲台同歌賦砲台。

香港主權移交後，赤柱炮台被評級為香港一級歷史建築。

史
-

1930年代尾，英國殖民地政府重視喺香港嘅利益，為咗加強防衞香港島，因此喺島嘅南面海岸線起咗多個炮台，包括舂坎角炮台、黃麻角炮台同赤柱炮台等。起赤柱炮台期間，因為炮台原址同附近一帶都有村民居住，政府喺赤柱大街起咗8間平房嚟安置居民，即而家嘅八間屋。 

喺香港保衛戰中，赤柱炮台嘅皇家炮兵團第8重炮兵營同守軍曾經大顯神威，令到侵略香港嘅日本皇軍死傷慘重。1941年12月25號，香港總督楊慕琦下令投降，但係當時赤柱嘅東旅指揮官瓦理士准將未肯定投降情報嘅真假，直至12月26號確認投降令後先投降。之後，喺3年零8個月中，炮台同大炮俾日軍佔用咗，並加以擴建同反過來嚟對付盟軍嘅反擊。

而家赤柱小炮台炮位被評為香港一級歷史建築，而第9、第17、第38同第51座就評為香港二級歷史建築。

現況
--

而家，赤柱炮台屬於中國人民解放軍駐香港部隊嘅赤柱軍營，係軍事禁區。雖然炮台嘅1號炮床重保留住，但2號同3號炮床已經改咗做赤柱衞星通訊站，有多個衞星碟形天線。

出面網頁
----

* 香港保衛戰當年今日
* 赤柱砲台-軍事歷史
世界地圖示出大陸架位置，淺藍為大陸架。
**大陸架**，大陸浸喺海水下嘅部份，水深較淺同平緩。直至大陸坡，會突然急深落去。所以睇起，就好似個架托起咁。大陸架形成，來自板塊活動，海水升降，洋流侵蝕，以及河流沉積。大陸架深邊，亦可以視古時水位低嘅海岸，如冰河時期，大陸架會露出水面，變返陸地，其邊就古岸，古時岸邊露出岩石，海浪沖刷浸蝕成大陸坡，而水位高返時，就會浸喺海水之下。依種以南海、地中海、日本海、北冰洋等好明顯。然而喺海洋板塊同大陸板塊相撞之處，海洋板塊密度高，沉入大陸板塊底下，咁大陸架就會受破壞，甚至完全無大陸架，南美洲大平洋岸，就有依個情況。

大陸架會受侵蝕下沉，然而水面受沖刷浸蝕岩石，會落入大陸架中，而江流亦會大量沙泥入大陸架，所以會有所補充。大陸架水深較淺，日光充足，沉積物豐富，為海洋生物樂園，有漁業之利。大陸架中，古時有機沉積物，古陸時埋下生物，會化成石油、天然氣，亦為現今各國所爭奪之物。

大陸架由英文**continental shelf**繙過來。shelf亦可譯為架同棚，故此有**陸架**、**棚**、**陸棚**、**大陸棚**等叫法。

大陸架露出水面時，與大陸其他部份無異，故此一樣會有山谷平原，甚至有沙漠。地面嘅大江，會延長直到嗰陣海岸。再沉返落水底，依啲地貌會一同沉落水下。
搵緊第二樣意思嘅話，請睇〈**百步梯**〉。

**百步梯**，係喺廣州花縣嘅一個古老梯級，喺梯面鎮民安村北側山谷入邊。條梯係喺清康熙二十一年（1682年）廣東巡撫李士楨派兵鎮壓花山寨陣，拓闊起嘅。 2008年畀廣州市人民政府公佈做廣州市文物保護單位，記名係**百步梯遺址**。

地理
--

呢一帶群山因清代吳萬雄嘅花山寨起義，畀統稱做花山。地處花縣東北群山入邊，東北同從化接壤，西北毗鄰清遠，係聯繫粵北同廣東省城間嘅交通要道，舊陣時清遠、從化、花縣等地嘅鄉民上廣州都係會用呢條路。梯面鎮建立初係叫「百步梯林場」，因地處百步梯上邊，後尾建制就改叫「梯面」。

史
-

清順治四年（1647年），吳萬雄自循州（而家嘅廣東惠州）帶咗大隊人馬佔據咗**盤古峒**（而家嘅花縣梯面鎮一帶）聚義，號稱「花山寨」，憑藉險峻山嶺對抗官府，1682年李士楨就籍此起梯面山路，送兵攻打花山寨。

道光二十年（1840年），縣令包錦燦重修呢條路，自下而上鋪咗麻石成366級，長256米，望上去就好似雲梯咁，就有咗「百步梯」嘅名。 

1938年日軍佔領花縣老城區後，原預想由百步梯攻上梯面，駐守官兵就拆咗百步梯中段石級搞防禦工事，抵擋咗日軍嘅多次進攻。 

1945年光復後，巴拿馬歸僑蘇彰保聯合部分華僑捐資，修復咗戰時拆咗嘅梯級。

1965年，搞水利工程同築盤山路拆走咗部分石級，剩低咗中段120米長嘅大概130個石級。

古仔同觀光
-----

百步梯遺址而家係高百丈風景區入邊嘅一部分，高百丈屬於花縣八景之一，號稱「百丈晴巒」，以遍佈奇石怪岩而出名聞名。「高百丈」一帶傳聞係好耐以前係瑤族嘅盤古國，明代横潭瑤族首領譚觀福同眠花山寨，都話係喺同一度起事嘅。

睇埋
--

* 盤古
* 盤古地
* 花山

參考
--

1. ↑  羊城古驿道拾遗——花都百步梯古道遗址 2018-02-05 南粵古驛道網 孙海刚，广州市岭南建筑研究中心 ；广州市国土资源和规划委员会推荐
2. ↑  古道隐于山 茶亭觅旧踪-寻访乡间古驿道：百步梯、钱岗古道、溉洞古道 互聯網檔案館嘅歸檔，歸檔日期2018年5月31號，. 廣州文史
3. ↑  高百丈风景区 博雅旅遊網
佐戈威
2018年5月11號佐戈威致電馬哈迪，恭賀佢成為馬來西亞新任首相
**佐戈維多多，**（印尼文：**Joko Widodo**，1961年6月21號—），通稱**佐戈威**（印尼文：**Jokowi**，係當今印尼總統，2014年贏咗第6屆印尼總統選舉後上任。

履歷
--

2005年，競選成為梭羅市長。

2012年，成為耶加達首長。

2014年，成為印尼總統。

2021年4月3號，因出席網紅婚禮被轟雙重標準。

### 外交

2019年8月9號，佐戈威喺布城同馬來西亞首相馬哈迪會面
2018年6月28號，佐戈威喺耶加達接見馬來西亞首相馬哈迪同首相夫人茜蒂啊斯瑪，兩國領導人也將就雙方共同關心嘅區域同全球課題交換意見。2019年8月8號，佐戈偕同夫人伊莉亞娜同隨從抵達馬來西亞，展開兩天官方訪問，馬哈迪親自駕駛寶騰奔舒娜（Persona）載送佐戈到官邸出席午宴。

爭議
--

### 人權批評

2021年1月13號，人權觀察公佈嘅《2021年世界人權報告》指出，對印尼喺2019至2020年嘅LGBT團體、司法公正、言論與媒體自由嘅情況表示擔憂。原因嘅係由佐戈領導嘅政府削弱咗印尼嘅反腐敗委員會，任命咗一個有爭議嘅差佬局長嚟領導反腐敗機構，並促使30多名員工喺1月至9月辭職。佢執政聯盟係議會通過咗一個有利於商業嘅法案，應該法案將取消環境保護同介勞工權利。為咗爭取公民自由，喺大規模抗議活動後於2019年9月暫時撤回咗刑法草案。應該草為咗爭取公民自由，喺大規模抗議活動後於2019年9月暫時撤回咗刑法草案。該草案包含嘅條款將侵犯婦女，宗教少數群體同埋女同性戀，男同性戀，雙性戀同變性者（LGBT）嘅權利，並製言論同集會自由。該草案包括一項規定，即計劃中應包括婚外性行為，該規定對婚外性行為最高判處一年監禁，並將所有同性行為定為犯罪。雖然該草案仍然系議會辯論中，但LGBT團體嘅權利依繼續受到保守派嘅攻擊。而喺新聞自由方面，印尼當局都對新聞組織同個人媒體打壓，如2020年報導嘅有關土著人民與棕櫚油公司之間嘅土地糾紛、印尼軍方推銷武漢肺炎疫苗、抗議在孟加失附近嘅Kodingareng島上嘅採砂活動、喺2020年10月嘅《創造就業位置法案》嘅抗議活動中，最低限有56名記者喺瑪瑯，耶加達同泗水遭到毆打，到威脅同任意拉。

### 出席婚禮被轟雙重標準

2021年4月3號，印尼知名網紅同老婆成婚，家世顯赫嘅雙方邀請到佐戈威同埋時任國防部長普拉博沃·蘇比安圖作為婚禮見證人，而呢場婚禮甚至被電視台轉播，場面浩大引發網民討論。許多網民炮轟佐戈雙重標準，稱佢呢廂以防疫名義禁止公眾聚集，嗰廂卻出席網紅婚禮。

知名歌手Fiersa Besari發Twitter批評稱：「呢個係一個充滿矛盾嘅國家。政府禁止民眾返鄉，但係度假勝地繼續開放；道路被封，但到處都係交通堵塞；人們唔準舉行婚禮，但名人嘅婚禮卻有國家領導人親自出席。我能講乜呢？我只係個無名小卒。」

印尼公共衛生專家伊爾馬直言，佐戈威參加婚禮嘅舉動，往好裡講係「麻木唔仁」，往壞裡講係「無知」。佢講：「我哋仍處於公共衛生緊急情況之中。參加婚禮並非乜緊急嘅事情。佢本應該把時間花喺探訪醫院，檢查佢哋嘅準備情況，抑或喺衛生部做臨時檢查，以確保疫苗分發順利。佢嘅清單上有很多事情。」「呢次嘅舉動畀人傳遞一種信息：只要你係富豪或權貴，你就能為所欲為。」

參考
--

1. 1 2  "Unggah Jokowi Hadiri Pernikahan, Akun Kemensetneg Diserbu". *Republika Online* (印尼文). 2021-04-05. 喺2021-06-28搵到.
2. ↑  〈抵达雅加达 敦马与佐科交流 国内〉. 《東方網 馬來西亞東方日報》 (簡體中文). 2018-06-28. 喺2021-06-28搵到.
3. ↑  马新社 (2019-08-09). 〈马哈迪亲驾宝腾奔舒娜，载佐科威出席午宴〉. *Malaysiakini* (中文). 喺2021-06-28搵到.
4. ↑  Welle (www.dw.com), Deutsche. 〈印尼劳动法改革： 抗议演变成骚乱 DW 08.10.2020〉. *DW.COM* (中國中文). 喺2021-05-23搵到.
5. ↑  "World Report 2021: Rights Trends in Indonesia". *Human Rights Watch* (英文). 2020-12-21. 喺2021-05-23搵到.
6. ↑  Media, Kompas Cyber (2021-04-03). "Presiden Jokowi dan Prabowo Hadir Jadi Saksi Nikah Atta dan Aurel". *KOMPAS.com* (印尼文). 喺2021-06-28搵到.
7. ↑  "Fiersa Besari Sindir Jokowi Hadiri Pesta Atta, Susi Pudjiastuti Bereaksi". *suara.com* (印尼文). 2021-04-04. 喺2021-06-28搵到.

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**新界原居民**（粵拼：san1 gaai3 jyun4 geoi1 man4）指佢祖先喺1898年英國租借新界（即界限街以北、深圳河以南地區）同鄰近235個島之前已經喺各條鄉村定居嘅人同埋佢哋嘅父系後人。

香港島同九龍喺1842年及1860年割讓畀英國，以及1937年獅子山以南嘅新界劃入新九龍之前亦有原居民（例子有香港島鋼綫灣村同埋九龍衙前圍），但佢哋同佢哋嘅後人並無特別身份同埋權益。

家陣嘅「香港原居民」通常淨係指新界原居民，而新界原居民並唔包括喺九龍十三鄉嘅原居民。

四大民系
----

內文：香港早期農村社會
內文：新界五大氏族
香港初時係一個小小嘅農村，居住人口得幾千人，未香港開埠初期前，呢「四大民系」早就喺香港生活。

* 客家，佢哋17世紀移居華南，部份喺香港定居。
* 香港圍村（圍頭）人，宋朝已開始喺香港新界定居，係新界原居民。
* 蜑家（水上人／漁民）估計係遠古百越族嘅越人遺裔，同漢族同化，早已喺香港水域內、外生活、定居、捉魚。
* 鶴佬、福佬人（閩南），宋元期間，佢哋嘅祖先由福建移居香港沿岸一帶。

各個族群都有自己嘅方言，好似圍頭話、蜑家話、客家話、鶴佬話（福佬話）

合法權益
----

1910年訂立嘅香港法例第97章《新界條例》規定，新界原居民嘅遺產繼承權依照傳統習俗由男丁繼承。而已移居海外，持有外國護照嘅新界原居民，仍然享有身為新界原居民嘅權益。1994年3月立法局議員陸恭蕙提交《新界土地（豁免）條例》草案，爭取婦女平等運動，令女原居民都有繼承權。由於咁做破壞新界原居民傳統，曾經有男性原居民要脅強姦佢。

1972年開始，男性原居民有權一生一次，向政府申請起一間每層面積上限700平方英呎，樓高3層（上限27英呎）嘅細屋（俗稱丁屋）。新界鄉村嘅屋，可獲豁免繳納差餉，土地契約同埋同土地有關嘅一切權利喺1997年7月1號以後維持不變，如果政府為發展新市鎮而要搬原居民嘅鄉村，就要向原居民提供特惠補償。

新界原居民喺所居住嘅鄉村，享有佢自身權益；假若搬去其他鄉村住，就唔可以喺新居嘅鄉村享有原住民權益。

新界原居民嘅籍貫通常係寫「廣東寶安」，因為寶安原本係包埋家下嘅深圳同埋香港。

根據《香港基本法》第40條，新界原居民嘅合法傳統權益受香港特別行政區保護。

### 爭議

有啲香港居民，對新界原居民嘅世襲丁權應唔應該繼續存在有非議。

水上原居民安葬權利
---------

香港喺殖民地之前係個小漁港，香港嘅蜑家人已經喺香港生活多個世紀，因此港英政府預留漁民墳墓，享有免費安葬權利。

對原居民影響
------

自從香港被割讓畀英國之後，英國一直奉行習慣法。義律喺1841年登陸香港島後宣佈華人繼續依當地習慣治理。所以，喺當時嘅香港出現咗一種怪現象：同樣嘅謀殺罪，若果罪犯係歐洲人，就按照當時嘅英國法律會被判處繯首死刑，但若果罪犯係華人，就會被殺頭。即使喺清朝覆滅後60年，原本香港通行嘅《大清律例》喺華人社會當中依然通行。

1970年代，港英政府（殖民政府）開始着手將所有參照《大清律例》嘅案例重新編寫成為成文法，與此同時亦利用合適嘅法取代過時嘅舊法。例如1971年頒布嘅《婚姻法》就結束咗香港男性借《大清律例》做擋箭牌而為自己納妾同休妻。但喺1971年前依《大清律例》訂立嘅妾侍若果重在生，佢哋、佢哋班仔女同後人仍然有繼承權（但繼承權攤分比例少過正室）。

不過，部分《大清律例》條例喺清朝滅亡後依然繼續喺香港通用，咁係由於香港割讓畀英國之後，基於香港跟隨英國奉行嘅習慣法，令部分法例喺冇第啲法例可以參考嘅情況下繼續成為唯一嘅參考對象。直到1971年，最後一條有關婚姻習俗嘅法律俾香港嘅成文法取代之後，《大清律例》歷史使命終於完成，從1646年到1971年，總共經歷過325年。

睇埋
--

* 新界鄉議局
* 新界民政署
* 新界政務署
* 新界政務司
* 理民府

註
-

1. ↑  香港電台《老土正傳》，2009年3月11號
2. ↑  〈古代香港居民來源〉 (PDF). 《香港中文大學教育學院》. 原著 (PDF)喺2020-03-27歸檔. 喺2015-05-29搵到.
3. ↑  中大學生報（2011年01月號）
4. ↑  鏗鏘集：走了樣的丁屋，香港電台 2011年1月31日

出面網頁
----

* 新界原居民合法傳統權益及傳統習俗之歷史溯源-新界鄉議局
天際100香港觀景台
環球貿易廣場
**天際100香港觀景台**（英文：**sky100 Hong Kong Observation Deck**），又叫ICC100、ICC-100、ICC觀景台，係香港處於最高點嘅**室內**觀景台，亦係九龍區最高觀景台，位於西九龍柯士甸道西1號環球貿易廣場嘅第100層，面積約30,000平方呎，訪客可以喺海拔393米高嘅觀景位置觀賞景色，最遠可以望到澳門。觀景台設備多媒體設備同唔定期舉辦專題展覽，畀訪客了解香港嘅發展同風土人情。天際100由新鴻基地產斥資逾1億港幣建造。

定名
--

環球貿易廣場觀景台為咗收集世界各地人士嘅創作意念，喺2010年頭舉辦咗「環球貿易廣場觀景台定名比賽」，最後揀咗「天際100」同埋「Sky100」做環球貿易廣場觀景台做中英文名。

設施
--

票務中心位於環球貿易廣場1樓，2樓設有立體投射展覽3D影院，展示出香港嘅發展、生活同風土人情，同時，觀景台設有訪客中心，為遊客提供一站式旅遊資訊服務。嗰度有4部高速𨋢，每部可以接載15人，只需60秒就可以喺地下直接到第100層嘅天際100。觀景台設有需要另外畀錢嘅望遠鏡，畀遊人進一步了解香港地標建築同觀景台附近嘅環境。

相
-

* 2樓立體投射展覽2樓立體投射展覽
* 2樓時光隧道2樓時光隧道
* 透明玻璃通道透明玻璃通道
* 紀念品店紀念品店

出面網頁
----

* 天際100 - 香港遊：裏面有觀景台度見到嘅360度風景相
* 天際100官方網站
喺2015年1月9號影嘅琶醍酒吧街主要建築——珠江·英博軌跡啤酒博物館
 **珠江·琶醍啤酒文化創意藝術區**（粵拼：zyu1 gong1 paa4 tai4 be1 zau2 man4 faa3 cong3 ji3 ngai6 seot6 keoi1）
，簡稱**珠江·琶醍**（zyu1 gong1 paa4 tai4），係中國廣東廣州嘅其一有啲出名嘅創意藝術園區，喺海珠區嘅閱江西路嘅磨碟沙隧道附近。入面都係有啲現代化風格嘅啤酒文化藝術平台同埋高端餐飲嘅悠閒娛樂地區。其實喺開園之前，呢度係間珠江啤酒嘅工廠。

敘述
--

如估講到呢個藝術區嘅主要建築，最出名嘅就係珠江·英博軌跡啤酒博物館。佢喺2004年開始喐手起，2008年先至起好。佢重係廣州珠江啤酒股份有限公司同比利時英博集團一齊合作嚟起嘅一間有得睇、有得玩、有得學、有藝術同開放喺埋一齊嘅國際化啤酒文化展示場所。入面有好多間餐飲企業響度，由於佢成日辦啲音樂同藝術類嘅活動，搞到好多人都鍾意咗佢。尤其係每個星期三、五、六，有好多人（尤其啲後生仔）成日嚟呢度玩嘅。創意藝術區入面除咗呢個之後，重有工業雕塑公園、藝術長廊、私人典藏館、藝術展覽館、奢侈品展覽館；配套啤酒體驗區、紅酒藝術畫廊區、雪茄品鑒區、餐飲美食區等有歐陸風情嘅元素同功能響度，附近重有個遊艇碼頭可以畀珠江日夜遊啲船嚟停。

有軌電車站延遲開工事件
-----------

內文：廣州市海珠環島新型有軌電車同琶醍站
喺2012年11月份，嗰時海珠區有軌電車咁啱就開始喐手起。而工程就出咗3個方案：第一個係直接開入琶醍藝術區、第二個係霸部份隧道起大型平台同上層建築，最後一個係兜路去珠啤地皮嗰邊。佢重有個問題就係話之前已經成日猛咁講講嘅珠江琶醍酒吧街係拆定唔拆嘅。結果施工隊最後揀咗第一個方案，話另外兩個方案唔係兜路太遠就係拆樓。而酒吧街達成拆遷共識一直喺度拗緊，一直到2014年9月份先至同酒吧街達成拆遷共識，最後喺2014年12月份先至開始入場施工，直到2015年10月21號朝早6點正式開畀人坐車。

攷
-

1. 1 2 3  广州创意园现状调查:北岸码头开放两年要"关门" 互聯網檔案館嘅歸檔，歸檔日期2014年8月18號，. 大洋网（2013-04-12）
2. ↑  珠江琶醍啤酒文化创意艺术区 互聯網檔案館嘅歸檔，歸檔日期2015年3月17號，. 安居客
3. ↑  海珠环岛有轨电车试验段下月开工 市民有众多期待 互聯網檔案館嘅歸檔，歸檔日期2014年8月16號，. 大洋网（2012-11-21）
4. ↑  珠江琶醍酒吧街拆不拆? 互聯網檔案館嘅歸檔，歸檔日期2016年3月4號，. RAhXePhon
5. ↑  有轨电车琶醍段终于开工了
6. ↑  海珠有轨电车琶醍站今日开通 珠江南畔新琶醍"芳容"已露 互聯網檔案館嘅歸檔，歸檔日期2016年3月5號，. 南方网 （2015-10-21）
**世界童軍組織**係一個跨國組織，負責管理各國童軍運動，有成280萬人，同世界女童軍協會（World Association of Girl Guides and Girl Scouts，簡稱WAGGGS）相對。

世界童軍會議
------

**世界童軍會議**係每三年辦一次，負責同埋討論管理童軍國際事務嘅會議，而會議之前都會有世界童軍青年論壇。會議係童軍嘅集會，而且會由唔同嘅成員總會排除六個人嘅代表出席。如果一個國家多過一成員總會，呢啲總會就要組成一個聯會先，揀選完再派佢哋最終嘅代表。某啲總會要成為會議成員，就要跟住組織嘅宗旨同原則，同埋響國內政治要獨立。

會議會有大家同意合作方向，同埋互相協調計劃。上次開會係2005年，響突尼西亞嘅咸馬滅（Hammamet）。下一次開會就響2008年南韓。

世界童軍委員會
-------

**世界童軍委員會**係由會部都選出嚟嘅義工，主要負責執行。委員會喺兩次大會之間，代表世界童軍會議。委員會成員每六年選一次，無論乜嘢國藉都可以選。

### 銅狼獎

銅狼獎係一個頒畀對組織特別有貢獻嘅人，由委員會頒畀啲為世界童軍運動帶嚟重大影響嘅人。第一次就係喺1935年頒畀童軍運動嘅創辦人貝登堡，嗰陣時係國際委員會響斯德哥爾摩嘅決定。

世界童軍組織分區地圖，灰色地方例如古巴係無童軍運動

世界童軍總部
------

**世界童軍總部**（舊時叫國際總部）係會議同委員會嘅祕書處，負責執行兩者嘅指示。佢係總祕書負責管理，同埋有一小班技術職員支援。職員幫各總會推行童軍運動，主要係改善同擴闊童軍組織，方法包括訓練專業人員同義工，確立財務政策同籌措資金技巧，改善社羣設施同方法，協助整理國內資源。

職員亦都安排全球活動，好似世界童軍大露營，鼓勵地區活動，聯絡其他國際組織。

總部設喺瑞士日內瓦，旗下六個地區都有支部：

      **歐洲區**：瑞士日內瓦、比利時布魯塞爾同埋塞爾維亞貝爾格萊德
      **阿剌伯區**：埃及開羅
      **非洲區**：肯雅奈羅比、南非開普敦同埋塞內加爾達卡
      **亞太區**：菲律賓馬卡地市、澳洲同埋日本東京
      **美洲區**：智利聖地牙哥
      **歐亞區**：烏克蘭古舒夫同埋俄羅斯莫斯科
組織同響瑞士康德斯堡（Kandersteg）嘅康德斯堡國際童軍中心有聯繫。呢個中心係獨立非牟利嘅。組織大約四年搞一次世界童軍大露營，亦都會請埋世界女童軍協會嘅成員。組織亦都搞世界樂行童軍大露營（World Scout Moot）畀17到26歲嘅童軍，同埋世界童軍領袖大露營（World Scout Indaba）畀童軍領袖。世界童軍基金會係有一筆長年基金，由另一班人管理，係世界各地嘅人捐出來畀世界各地發展童軍動用嘅。

世界童軍組織係非政府組織，響聯合國度代表童軍運動。佢同世界女童軍協會都響聯合國經濟及社會理事會裏面有顧問地位。

徽章
--

世界童軍組織會員章係個紫色圓型徽章，中間有光明之花（fleur-de-lis），花畀條繩包住，繩底紮咗個平結。光明之花係古代符號，原本係貝登堡將童軍同英軍列隊嗰時用，之後就修改下畀童軍用。花上箭頭係就好似現代指南針咁，個尖永遠指向北，係指向服務同團結嘅路。花上三尖就係童軍三方面責任，對神明，對自己同對他人。兩粒五角星係代表真理同知識。兩星十個尖係代表貝登堡提出原本十點嘅童軍規律。花底紮住係表示童軍家庭。而外圈繩就係團結，同埋世界童軍運動嘅大家庭。

參考
--

1. ↑  "WAGGGS and the UN". 原著喺2012年7月17號歸檔. 喺2006年9月3號搵到.

出面網頁
----

* World Organization of the Scout Movement
* World Scout Conference
* World Scout Committee

* Youth of the World
* Differences in Fundamental Principles of WOSM and WAGGGS
世界女排大獎賽
**世界女排大獎賽**（**World Grand Prix**），係國際排球聯合會（簡稱 **國際排聯** 或 **FIVB**）一年一度舉行嘅大型世界排球比賽，相對於男子嘅係世界排球聯賽（World League），但係唔同嘅地方係，女排大獎賽唔使好似世界排球聯賽咁，參賽球隊一定要畀好貴嘅參賽費。

有鑑於女排嘅三個世界大賽（世界盃、世界女排錦標賽、奧運會）分別係四年一度喺固定一個主辦國舉行，為咗加強世界各地（尤其係東亞地區嘅觀眾）對女排嘅注意同吸引力，國際排聯喺1993年首度舉辦一年一度嘅世界女排大獎賽，以分站賽事嘅成績嚟決定參加總決賽嘅名單，而總決賽嘅優勝者就係成個賽事嘅總冠軍。 

早年嘅分站賽事同總決賽都喺東亞地區舉行，但係近年一啲分站賽事亦都陸續喺歐美各地舉行，到咗2003年，總決賽更加首次喺歐洲嘅意大利舉行。

世界女排大獎賽嘅地位唔及三個四年一度舉行嘅世界大賽，但係獎金就遠勝世界大賽，乃係純粹商業性比賽，所以嬴得世界女排大獎賽總冠軍一般唔會睇成係世界冠軍。不過大獎賽就造就咗一班世界女排明星，方便向全世界推廣女排。

世界女排大獎賽自1993年第一次舉辦10幾年來，冇一支球隊能夠成功衛冕賽事嘅總冠軍，直至2005年，巴西女排首度成為賽事嘅衛冕總冠軍，更加係而家奪標最多嘅球隊。（詳見 歷年三甲）

由1993年到而家，只有中國、古巴同日本從來冇缺席過世界女排大獎賽。

### 歷年三甲

| 年份 | 分站參賽隊數 | 總決賽 |
| --- | --- | --- |
| 主辦城市 | 冠軍 | 亞軍 | 季軍 |
| 1993年 | **8**  | 香港 香港 | 古巴 古巴 | 中國 中國 | 俄羅斯 俄羅斯 |
| 1994年 | **12** | 中國 中國上海 | 巴西 巴西 | 古巴 古巴 | 中國 中國 |
| 1995年 | **8** | 中國 中國上海 | 美國 美國 | 巴西 巴西 | 古巴 古巴 |
| 1996年 | **8** | 中國 中國上海 | 巴西 巴西 | 古巴 古巴 | 俄羅斯 俄羅斯 |
| 1997年 | **8** | 日本 日本神戶 | 俄羅斯 俄羅斯 | 古巴 古巴 | 南韓 南韓 |
| 1998年 | **8** | 中國香港 中國香港 | 巴西 巴西 | 俄羅斯 俄羅斯 | 古巴 古巴 |
| 1999年 | **8** | 中國 中國玉溪 | 俄羅斯 俄羅斯 | 巴西 巴西 | 中國 中國 |
| 2000年 | **8** | 菲律賓 菲律賓馬尼拉 | 古巴 古巴 | 俄羅斯 俄羅斯 | 巴西 巴西 |
| 2001年 | **8** | 中國澳門 中國澳門 | 美國 美國 | 中國 中國 | 俄羅斯 俄羅斯 |
| 2002年 | **8** | 中國香港 中國香港 | 俄羅斯 俄羅斯 | 中國 中國 | 德國 德國 |
| 2003年 | **12** |  意大利安德利亞  | 中國 中國 | 俄羅斯 俄羅斯 | 美國 美國 |
| 2004年 | **12** |  意大利雷焦卡拉布利亞 | 巴西 巴西 |  意大利 | 美國 美國 |
| 2005年 | **12** | 日本 日本仙台 | 巴西 巴西 |  意大利 | 中國 中國 |
| 2006年 | **12** |  意大利雷焦卡拉布利亞 | 巴西 巴西 | 俄羅斯 俄羅斯 |  意大利 |
| 2007年 | **12** | 中國 中國寧波 | 荷蘭 荷蘭 | 中國 中國 |  意大利 |
| 2008年 | **12** | 日本 日本橫濱 | 巴西 巴西 | 古巴 古巴 |  意大利 |

* 資料來源

睇埋
--

* 2006年世界女排大獎賽

參考資料
----

* 國際排聯世界女排大獎賽官網
**一氧化二氫惡作劇**係種惡作劇，「一氧化二氫」（Dihydrogen Monoxide，DHMO）係由一個氧原子同兩個氫原子組成，其實即係水（H2O）。

個惡作劇強調一氧化二氫（水）嘅「害處」，比如加速生鏽同浸死人，將呢啲「害處」歸於水，呼籲其他人禁用呢種化合物。用嚟笑啲人輕信單方面分析，俾啲搞偽科學同埋散布恐慌奇談怪論嘅人嚇親。

呢個惡作劇喺1990年由Eric Lechner同Lars Norpchen提出，1994年由Craig Jackson修改。1997年，一個14歲學生Nathan Zohner，用一氧化二氫做主題整咗篇名為「我哋到底有幾蠢？」嘅論文，令一氧化二氫引起廣泛關注。

最初網絡發表
------

Craig Jackson嘅最初網絡版本：

> 
> 一氧化二氫：
> 
> 
> * 被稱為「氫氧基酸」，係酸雨嘅主要組成部分。
> * 導致「溫室效應」。
> * 可能會造成嚴重燒傷。
> * 會侵蝕自然景觀。
> * 令好多金屬加快腐蝕同生鏽。
> * 會導致電力故障同令汽車迫力失效。
> * 喺無得醫嘅癌症病人腫瘤裏面發現呢種物質。
> 
> 
> 即使咁危險，一氧化二氫經常用喺：
> 
> 
> * 工業溶劑同冷卻劑。
> * 核電廠。
> * 生產發泡膠。
> * 阻燃劑。
> * 唔同形式嘅殘酷動物研究。
> * 噴洒殺蟲劑。就算清洗過，都係會被呢種化學物質污染。
> * 某啲「垃圾食品」同其他食品嘅添加劑。
> 
> 
> 
>   
> 
> 
> 
>

參考
--

1. ↑  Craig Jackson (1994), *Ban Dihydrogen Monoxide!*, Coalition to ban DHMO, 原著喺1996-10-31歸檔, 喺2012-07-06搵到. *Coalition to ban DHMO officers*, Coalition to ban DHMO, 原著喺1997年1月25號歸檔, 喺2012年7月6號搵到.